
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

- _ ΤΕΥΧΟΣ ΔΕΥΤΕΡΟ _ Αρ. Φύλλου 911 

9 Δεκεμβρίου 1994 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ- 35635 

Έγκριση κανονισμού προμηθειών του Ο.Δ.Ι.Ε. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1. α) Του Α.Ν. 397/68, «Περί επανάσυστάσεως της Γε¬ 
νικής Γραμματείας Αθλητισμού και των αρμοδιοτήτων αυτής». 

β. Του Ν. 1558/85, «Κυβέρνηση και Κυβερνητικά Όρ¬ 
γανα». 

γ) Του Α.Ν. 598/68, «Περί ιδρύσεως Οργανισμού Ιππο¬ 
δρομιών Ελλάδος» και των άλλων τινών διατάξεων όπως 
τροποποιήθηκε με το Νόμο 665/77. 

2. Την 8901/3.4.84, απόφαση του Υφυπουργού Προε¬ 
δρίας της Κυβέρνησης, με την οποία εγκρ(θηκε ο εσωτε¬ 
ρικός κανονισμός λειτουργίας του Ο.Δ.Ι.Ε. 

3. Την υπ’ αριθμ. 9645, απόφαση που περιέχεται στο 
υπ' αριθμό 1068/11.5.1994, πρακτικό του Δ.Σ./Ο.Δ.Ι. Ε., 

4. Το άρθρο 38 του Ν. 2000/24.12.1991. 

5. Την υπ’ αριθμ. 54567/22.10.1994, κοινή απόφαση 
του Πρωθυπουργού και της Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γ. 
Λιάνη». 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Εγκρίνουμε τον κανονισμό προμηθειών του Ο.Δ.Ι.Ε. 
που ακολουθεί ως έχει. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 24 Νοεμβρίου 1994 

Ο ΥΦΥΠΟΥΡΓΟΣ 

Γ. ΛΙΑΝΗΣ 


ΚΑΝΟΝΙΣΜΟΣ ΠΡΟΜΗΘΕΙΩΝ Ο.Δ.Ι.Ε. 

Αρθρο 1 

1. Οι προμήθειες αξίας 1 -50.000 δραχμές γίνονται με 
απ’ ευθείας αγορά από την Υπηρεσία Προμηθειών, χωρίς 
προσφορές, μόνο με έγκριση του Συντονιστή Διευθυντή ή 
Αναπληρωτή Συντονιστή Διευθυντή. 

2. Οι προμήθειες αξίας 50.001 - 700.000 δραχμές γί¬ 
νονται με πρόχειρο μειοδοτικό διαγωνισμό με γραπτές 
προσφορές σφραγισμένες και με προηγούμενη εντολή 
του Συντονιστή Διευθυντή ή του Αναπληρωτή Συντονιστή 
Διευθυντή. 


Η αξιολόγηση των προσφορών, ο συγκριτικός πίνακας 
και το σχετικό εγκριτικό, γίνονται από την Υπηρεσία Προ¬ 
μηθειών. 

3. Οι προμήθειες υλικών ετήσιας συνολικής αξίας απο 
700.001 -1.500.000 δραχμές με εντολή του Συντονιστή 
Διευθυντή ή του αρμόδιου Αναπληρωτή Συντονιστή Διευ¬ 
θυντή, γίνονται με πρόχειρο μειοδοτικό διαγωνισμό, με 
σφραγισμένες προσφορές, που συγκεντρώνονται από την 
Υπηρεσία Προμηθειών και παραδίδονται στην Επιτροπή 
Προμηθειών, η οποία αφού αξιολογήσει τις προσφορές 
μέσα σε τρεις (3) ημέρες από την παραλαβή τους συντάσ¬ 
σει πρακτικό και συγκριτικό πίνακα στον οποίο αναφέρε- 
ται σε ποιον από τους προσφέροντες προτείνει την ανά¬ 
θεση της προμήθειας. 

Εάν ο προτεινόμενος δεν είναι ο μειοδότης, πρέπει να 
αιτιολογηθεί ο λόγος της πρότασης (π.χ. ακαταλληλότητα, 
όχι καλή ποιότητα, χρόνος παράδοσης κ.λπ.). 

Το πρακτικό παραδίδεται στον Συντονιστή Διευθυντή 
για έγκριση και μετά με όλα τα δικαιολογητικά και τις προ¬ 
σφορές στην Υπηρεσία Προμηθειών για υλοποίηση. 


Αρθρο 2 

I. ΠΡΟΚΗΡΥΞΗ ΔΗΜΟΣΙΟΥ ΔΙΑΓΩΝΙΣΜΟΥ 

1. Για προμήθειες απο 1.500.001 δρχ. και άνω διενερ- 
γείται δημόσιος κλειστός μειοδοτικός διαγωνισμός με 
σφραγισμένες προσφορές. 

Περίληψη της διακήρυξης, με ευθύνη της Υπηρεσίας 
Προμηθειών δημοσιεύεται σε δύο οικονομικές εφημερί¬ 
δες με απόφαση του Διοικητικού Συμβουλίου του ΟΔΙΕ. 

Τον διαγωνισμό διενεργεί η Επιτροπή που ορίζεται απο 
τον ΟΔΙΕ ενώπιον των ενδιαφερομένων. 

2. Με την απόφαση του Δ.Σ. για διενέργεια του διαγωνι¬ 
σμού, συγκροτείται και επιτροπή -κατόπιν σχετικής εισή¬ 
γησης της Υπηρεσίας Προμηθειών- για την παραλαβή του 
αντικειμένου του διαγωνισμού, στην οποία απαραίτητα 
συμμετέχει και κάποιος γνώστης του αντικειμένου (π.χ. 
ηλεκτρολόγος) για την αξιολόγηση και την παραλαβή. 

3. Για τις προμήθειες αυτές μπορεί μετά από αιτιολογη¬ 
μένη απόφαση του Δ.Σ. του ΟΔΙΕ να προτιμηθεί ο Δημό¬ 
σιος ανοικτός διαγωνισμός. 

II. ΟΡΟΙ ΤΗΣ ΔΙΑΚΗΡΥΞΗΣ 

1. Οι όροι της διακήρυξης κάθε διαγωνισμού πρέπει να 
είναι σαφείς και πλήρεις. 

2. Στις περιπτώσεις κλειστού διαγωνισμού όπως ούτος 

ορίζεται στο άρθρο 3 παρ. 15 Ν. 1797/88 και είναι ο δια¬ 
γωνισμός στον οποίο μπορεί να υποβάλουν προσφορά μό¬ 
νον εκείνοι οι προμηθευτές που προσκαλούνται για το 
σκοπό αυτό απο τον ΟΔΙΕ που διενεργεί τον διαγωνισμό 
και γίνεται, η διακήρυξη περιλαμβάνει τουλάχιστον τα ακό¬ 
λουθα: α) Το είδος του διαγωνισμού. 

β) Το είδος, την ποσότητα και τις τεχνικές προδιαγρα¬ 
φές των προς προμήθεια υλικών. 

γ) Τον χρόνο, τον τόπο και τον τρόπο παράδοσης των 
υλικών και τον χρόνο παραλαβής τους. 

δ) Το όνομα, τη διεύθυνση, τον αρμόδιο υπάλληλο, τον 
αριθμό τηλεφώνου, την τηλεγραφική διεύθυνση και τον 
αριθμό τηλετύπου της 'ενδιαφερόμενης Υηηρεσίας που 
διενεργεί τον διαγωνισμό. 

ε) Τα αρμόδια όργανα για την αποσφράγιση των προ¬ 
σφορών, τις ημερομηνίες, ώρα και τόπο αποσφράγισης, 
καθώς και τα πρόσωπα που δικαιούνται να παρίστανται. 
στ) Το νόμισμα της προσφερόμενης τιμής, 
ζ) Τον τύπο, τα ποσοστά, το νόμισμα καθώς και τον 
χρόνο υποβολής των εγγυήσεων, καθώς και άλλες εξα¬ 
σφαλίσεις, εάν τυχόν ζητούνται. 

η) την πηγή της χρηματοδότησης και τον τρόπο πληρω¬ 

μής. 

θ) Τα στοιχεία και δικαιολογητικά που είναι αναγκαία για 
την εκτίμηση του κατώτατου ορίου οικονομικών και τελι¬ 
κών προϋποθέσεων, τα οποία η ενδιαφερόμενη υπηρεσία 
απαιτεί από τους προμηθευτές. 

ι) Τα κριτήρια για την αξιολόγηση των προσφορών και 
την κατακύρωση της προμήθειας. Στην περίπτωση που 
κριτήριο είναι η συμφερότερη προσφορά καθορίζονται και 
τα στοιχεία με βάση τα οποία γίνεται η αξιολόγηση της 
προσφοράς. 

ια) Την ημερομηνία αποστολής περίληψης της διακήρυ¬ 
ξης στην Υπηρεσία Επισήμων Εκδόσεων των Ευρωπαϊκών 
Κοινοτήτων για δημοσίευση όταν τούτο απαιτείται. 

ιβ) Τις προϋποθέσεις αναπροσαρμογής του τιμήματος, 
εφόσον κρίνεται ότι απαιτείται τέτοιος όρος. 

ιγ) Τον τύπο και το περιεχόμενο των αιτήσεων συμμετο¬ 
χής, την προθεσμία για την υποβολή τους στην αρμόδια 
υπηρεσία, τη διεύθυνση στην οποία πρέπει να υποβλη¬ 
θούν και τη γλώσσα ή τις γλώσσες στις οποίες πρέπει να 
συνταχθούν. 

ιδ) Την ημερομηνία μέχρι την οποία θα αποσταλούν από 
την ενδιαφερόμενη υπηρεσία οι προσκλήσεις για την υπο¬ 
βολή προσφορών. 

3. Η πρόσκληση για την υποβολή προσφορών περιλαμ¬ 
βάνει τουλάχιστον τα ακόλουθα: 

α) Την προθεσμία για την υποβολή των προσφορών, την 
διεύθυνση στην οποία πρέπει να αποσταλούν και τη 
γλώσσα ή τις γλώσσες στις οποίες πρέπει να έχουν συντα- 
χθεί. 

β) Τα αρμόδια όργανα για την αποσφράγιση των προ¬ 
σφορών, τα πρόσωπα που μπορούν να παρίστανται καθώς 
και την ημερομηνία, ώρα και τόπο αποσφράγισης, 
γ) Την διάρκεια ισχύος των προσφορών. 

Με την πρόσκληση αποστέλλεται σ’ αυτούς που επιλέ- 
χθηκαν για υποβολή προσφορών και η σχετική διακή¬ 
ρυξη. 

4. Στις περιπτώσεις προχείρου διαγωνισμού δεν απαι¬ 
τείται διακήρυξη. 

5. Στις περιπτώσεις ανοικτού διαγωνισμού όπως ούτος 
ορίζεται στο άρθρο 3 παρ. 14 Ν. 1797/88 η διακήρυξη πε¬ 


ριλαμβάνει τα πιο πάνω πλήν των ιγ, ιδ και επιπλέον τα 
εξής: α) την προθεσμία μέσα στην οποία οι ενδιαφερόμε¬ 
νοι μπορούν να ζητήσουν από την υπηρεσία τα σχετικά έγ¬ 
γραφα, το ποσόν που τυχόν αυτά κοστίζουν, καθώς και 
τους όρους πληρωμής τους. 

β) Την προθεσμία για την παραλαβή των προσφορών, 
την διεύθυνση που θα σταλούν και την γλώσσα που απαι¬ 
τείται να συνταχθούν. 

γ) Τη διάρκεια ισχύος των προσφορών, (άρθρο 2 ΠΔ 
173/90). 

Αρθρο 3 

ΑΡΜΟΔΙΟΤΗΤΕΣ ΥΠΗΡΕΣΙΑΣ ΠΡΟΜΗΘΕΙΩΝ 

1. Όλες οι αγορές, εργασίες και επισκευές γίνονται από 
την Υπηρεσία Προμηθειών. 

Προϋπόθεση για να ξεκινήσει μια αγορά κ.λπ. είναι να 
υποβληθεί αίτηση παραγγελίας προς την υπηρεσία Προ¬ 
μηθειών με υπογραφή του αιτούντα και του Διευθυντή ή 
του Προϊσταμένου του τμήματος ή της Υπηρεσίας. 

2. Η αίτηση πρέπει να είναι σαφής και ακριβής και να 
αναφέρει το που θα χρησιμοποιηθούν τα παραγγελόμενα, 
καθώς και ο χρόνος προηγούμενης αγοράς ίδιου υλικού, 
εάν έχει γίνει. 

3. Η Επιτροπή Προμηθειών ορίζεται με απόφαση του 
Δ.Σ. του ΟΔΙΕ και η θητεία της είναι ετήσια. 

Συνεδριάζει μια φορά την εβδομάδα, εκτός και αν υπάρ¬ 
ξει κάτι έκτακτο ή επείγον για τους πρόχειρους διαγωνι¬ 
σμούς και κάθε φορά που υπάρχει δημόσιος διαγωνι¬ 
σμός: 

Είναι πενταμελής με δύο αναπληρωματικά μέλη και μια 
γραμματέα και στην περίπτωση του προχείρου, τριμελής. 

Η αίτηση παραγγελίας πρέπει να συνοδεύεται και με σύ¬ 
ντομο εισηγητικό σημείωμα της Υπηρεσίας Προμηθειών. 

Εκτός από την αξιολόγηση των προσφορών γνωμοδο- 
τούν για κάθε θέμα που τυχόν προκύπτει κατά την εκτέ¬ 
λεση των συμβάσεων (άρθρο 45 ΠΔ 173/90). 

4. Την ευθύνη της προώθησης της διαδικασίας έχει 
αποκλειστικά η Υπηρεσία Προμηθειών από την οποία και 
θα πληροφορούνται τα άλλα τμήματα την απόφαση για 
πραγματοποίηση ή όχι της αγοράς. 

5. Οι Διευθύνσεις και Υπηρεσίες θα πρέπει να γνωρί¬ 
ζουν τις ανάγκες τους και να προγραμματίζουν τις παραγ¬ 
γελίες τους, έτσι ώστε να γίνονται αγορές σε μεγάλες πο¬ 
σότητες που θα καλύπτουν μεγάλο χρονικό διάστημα για 
να επιτυγχάνονται και καλύτερες τιμές. 

6. Οι αιτούντες, εάν χρειασθεί, θα καλούνται από την 
επιτροπή προμηθειών να παρευρίσκονται και να δίνουν 
διευκρινίσεις προφορικά ή γραπτά σχετικά με τα αιτού- 
μενα ή τα προσφερόμενα. 

7. Στους πρόχειρους μειοδοτικούς διαγωνισμούς ειση¬ 
γητής είναι η Υπηρεσία Προμηθειών. Κάθε εβδομάδα, την 
ημέρα που έχει ορισθεί, ο Προϊστάμενος του τμήματος 
προμηθειών προσκομίζει τις σφραγισμένες προσφορές 
και την αίτηση παραγγελίας και ενημερώνει την Επιτροπή 
Προμηθειών προκειμένου να επιλέξει μειοδότη. Σε ειδι¬ 
κές περιπτώσεις ζητείται γνωμάτευση των ειδικών (π.χ. 
ξυλουργών, ηλεκτρονικών κ.λπ.). 

8. Για τους δημόσιους διαγωνισμούς, η Υπηρεσία Προ¬ 
μηθειών εισηγείται εγκαίρως στο Δ.Σ. το αντικείμενο, την 
αναγκαιότητα πραγματοποίησης της δαπάνης, την ημερο¬ 
μηνία διεξαγωγής του διαγωνισμού, καθώς και το πιθανό 
ύψος της δαπάνης, μετά από έρευνα της αγοράς. 

Συνυποβάλλει επίσης -εάν συντρέχει λόγος- εισηγη¬ 
τικό με τις τεχνικές προδιαγραφές ή άλλες διευκρινήσεις 
που έχουν συνταχθεί από τους γνώστες του αντικειμέ¬ 
νου. 

Μετά την λήψη απόφασης από το Δ.Σ. συντάσσει την 
διακήρυξη του διαγωνισμού σε συνεργασία με το αρμόδιο 
τμήμα και την Νομική Υπηρεσία η οποία μονογράφει την 
διακήρυξη. Φροντίζει επίσης για την δημοσίευση περίλη- 
ψης της διακήρυξης στον Τύπο. Επίσης φροντίζει για την 
κατάρτιση της σύμβασης -σε συνεργασία με την Νομική 
Υπηρεσία- και για την εκτέλεση αυτής. 

9. Την ημέρα του διαγωνισμού παρίσταται η Νομική 
Υπηρεσία χωρίς δικαίωμα ψήφου, ελέγχει τη νομιμότητα 
των δικαιολογητικών και των εγγυήσεων και είναι υπεύ¬ 
θυνη για όποιο νομικό θέμα προκύψει. Μονογράφει το 
πρακτικό της επιτροπής Προμηθειών που συντάσσει η 
γραμματέας της επιτροπής που παρευρίσκεται χωρίς δι¬ 
καίωμα ψήφου. 

Αρθρο 4 

ΤΕΧΝΙΚΕΣ ΠΡΟΔΙΑΓΡΑΦΕΣ 

1 . Σε κάθε διακήρυξη και σύμβαση, επισυνάπτεται η τε¬ 
χνική προδιαγραφή του προς προμήθέια υλικού, ή αναφέ- 
ρεται συγκεκριμένη προδιαγραφή. 

2. Οι τεχνικές προδιαγραφές υλικών ορίζονται από τον 
Οργανισμό (ΟΔΙΕ) και περιλαμβάνουν όλα εκείνα τα τε¬ 
χνικά χαρακτηριστικά, ώστε τα υλικά αυτά να εκπληρώ¬ 
νουν τον σκοπό για τον οποίο προορίζονται. 

3. Δεν επιτρέπεται η αναγραφή όρων στις διακ ρύξεις, 
στις συμβάσεις προμηθειών, και στις τεχνικές προδιαγρα¬ 
φές που να προσκομίζουν προϊόντα ορισμένης κατα¬ 
σκευής ή προέλευσης, ή μεθόδους επεξεργασίας οι 
οποίες έχουν ως αποτέλεσμα να ευνοούν ορισμένες επι¬ 
χειρήσεις, ή προϊόντα, εκτός εξαιρετικών περιπτώσεων 
κατά τις οποίες το αντικείμενο της διακήρυξης δεν επι¬ 
τρέπει την κατάρτιση συγκεκριμένων τεχνικών προδια¬ 
γραφών. Επίσης δεν επιτρέπεται να αναφέρονται οι τεχνι¬ 
κές προδιαγραφές σε εμπορικά σήματα, διπλώματα ευρε¬ 
σιτεχνίας, τύπους ορισμένης προέλευσης ή παραγωγής, 
εκτός εάν υποχρεωτικά συνοδεύονται από τις λέξεις «ή 
αντίστοιχο» και εφ' όσον δεν είναι σαφής και πλήρως κα¬ 
τανοητές από όλους τους ενδιαφερομένους. Οι τεχνικές 
προδιαγραφές θα περιλαμβάνουν, όταν απαιτείται, τις με¬ 
θόδους ποιοτικού ελέγχου, των υλικών κατά την παρα¬ 
λαβή και τα εργαστήρια στα οποία διενεργούνται οι έλεγ¬ 
χοι (άρθρο 3 Π.Δ. 173/90). 

Άρθρο 5 

ΚΑΝΟΝΕΣ ΔΗΜΟΣΙΟΤΗΤΑΣ 

1. Στις περιπτώσεις ανοικτού και κλειστού διαγωνισμού 
ο ΟΔΙΕ μεριμνά για ευρεία γνωστοποίηση της σχετικής 
διακήρυξης και ειδικότερα: 

α. Για τη δημοσίευση περίληψης των ουσιωδών στοι¬ 
χείων της διακήρυξης σε δύο τουλάχιστον οικονομικές 
εφημερίδες. 

β. Για την ανάρτηση της περίληψης σε εμφανές μέρος 
του ΟΔΙΕ. 

γ. Γ ια την αποστολή της διακήρυξης στα διάφορα Επιμε¬ 
λητήρια, Συνδέσμους, Πρεσβείες και στον Ελληνικό Ορ¬ 
γανισμό Μικρομεσαίων Μεταποιητικών Επιχειρήσεων και 
Χειροτεχνίας (ΕΟΜΜΕΧ). Στην περίπτωση κλειστού δια¬ 


γωνισμού αποστέλεται σχετική ανακοίνωση. 

δ. Γ ια τη διάθεση της διακήρυξης ή της σχετικής ανακοί¬ 
νωσης σε περίπτωση κλειστού διαγωνισμού στους ενδια¬ 
φερομένους από την ημερομηνία δημοσίευσης της περί¬ 
ληψής της. 

2. Περίληψη της διακήρυξης αποστέλλεται στην Υπη¬ 
ρεσία Επισήμων Εκδόσεων των Ευρωπαϊκών Κοινοτήτων, 
εφόσον η προϋπολογισθείσα αξία είναι ίση ή μεγαλύτερη 
από την αντίστοιχη αξία σε δραχμές 200.000 ΕΟΙΙ. 

3. Η δημοσίευση της περίληψης της διακήρυξης στον 
ελληνικό τύπο δεν γίνεται πριν από την ημερομηνία απο¬ 
στολής της περίληψης της διακήρυξης στην Υπηρεσία 
Επισήμων Εκδόσεων των Ευρωπα ϊκών Κοινοτήτων, η 
οποία πρέπει να αναφέρει και την ημερομηνία αυτή και 
δεν μπορεί να περιέχει πληροφορίες διάφορες από τις δη¬ 
μοσιευόμενες στην Επίσημη Εφημερίδα των Ευρωπαϊκών 
Κοινοτήτων. 

4. Η δαπάνη για τη δημοσίευση της περίληψης της δια¬ 
κήρυξης στον μεν ελληνικό τύπο, βαρύνει τον ΟΔΙΕ στην 
δε Επίσημη Εφημερίδα των Ευρωπαϊκών Κοινοτήτων, την 
Κοινότητα. 

5. Ολα το παραπάνω ισχύουν και σε κάθε περίπτωση 
που απαιτείται δημοσίευση ανακοίνωσης σχετικά με δια¬ 
γωνισμό που έχει προκηρυχθεί. 

6. Όλα τα έγγραφα που απαιτούνται για τη διενέργεια 
των διαγωνισμών και τη συμμετοχή σ’ αυτούς συντάσσο- 
νται στην Ελληνική γλώσσα. 

7. Από τη διακήρυξη μπορεί να επιτρέπεται η υποβολή 
των τεχνικών στοιχείων της προσφοράς στην Αγγλική 
γλώσσα (άρθρα 4, 5 Π.Δ. 173/90). 

Άρθρο 6 

ΠΡΟΣΟΝΤΑ ΚΑΙ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Οι δικαιούμενοι συμμετοχής, στους διαγωνισμούς 
πρέπει να ασκούν εμπορικό ή βιοτεχνικό ή γεωργικό ή κτη- 
νοτροφικό επάγγελμα στην Ελλάδα ή στην αλλοδοπή. 

2. Οι δικαιούμενοι συμμετοχής στους διαγωνισμούς 
υποβάλλουν μαζί με την προσφορά τους, τα εξής δικαιο- 
λογητικά: 

α. Οι Έλληνες πολίτες: 

(1) Εγγύηση συμμετοχής στο διαγωνισμό. 

(2) Απόσπασμα ποινικού μητρώου, έκδοσης τουλάχι¬ 
στον του τελευταίου τριμήνου από το οποίο να προκύπτει 
ότι δεν έχουν καταδικασθεί για αδίκημα σχετικό με την 
άσκηση της επαγγελματικής της δραστηριότητας. 

(3) Πιστοποιητικό αρμόδιας δικαστικής ή διοικητικής 
Αρχής από το οποίο να προκύπτει ότι δεν τελούν υπό πτώ¬ 
χευση, εκκαθάριση, αναγκαστική διαχείριση, πτωχευτικό 
συμβιβασμό, ή άλλη ανάλογη κατάσταση και επίσης ότι 
δεν τελούν υπό διαδικασία κήρυξης σε πτώχευση ή έκ¬ 
δοση απόφασης αναγκαστικής εκκαθάρισης ή αναγκαστι¬ 
κής διαχείρισης ή πτωχευτικού συμβιβασμού ή υπό άλλη 
ανάλογη διαδικασία. 

(4) Πιστοποιητικό, που εκδίδεται από αρμόδια κατά πε¬ 
ρίπτωση Αρχή, από το οποίο να προκύπτει ότι είναι ενήμε¬ 
ροι ως προς τις υποχρεώσεις τους που αφορούν τις εισφο¬ 
ρές ΙΚΑ και ως προς τις φορολογικές υποχρεώσεις τους 
κατά την ημερομηνία διενέργειας του διαγωνισμού. Σε πε¬ 
ρίπτωση εγκατάστασής τους στην αλλοδαπή, τα δικαιολο- 
γητικά των παραπάνω εδαφίων (3) και (4) εκδίδονται με 
βάση την ισχύουσα νομοθεσία της χώρας που είναι εγκα¬ 
τεστημένοι από την οποία και εκδίδεται το σχετικό πιστό- 

ποιητικό. 

(5) Πιστοποιητικό του οικείου Επιμελητηρίου, με το 
οποίο θα πιστοποιείται η εγγραφή τους σ’ αυτό και το ει¬ 
δικό επάγγελμα τους ή βεβαίωση άσκησης επαγγέλματος 
από αρμόδια Δημόσια Αρχή ή Αρχή Τοπικής Αυτοδιοίκη¬ 
σης για όσους ασκούν γεωργικό ή κτηνοτροφικό επάγ¬ 
γελμα, που έχουν εκδοθεί το πολύ έξι (6) μήνες πριν από 
την ημερομηνία διενέργειας του διαγωνισμού. 

β. Οι Αλλοδαποί: 

(1) Εγγύηση συμμετοχής στον διαγωνισμό. 

(2) Απόσπασμα Ποινικού Μητρώου ή ισοδύναμου εγ¬ 
γράφου αρμόδιας διοικητικής ή δικαστικής Αρχής της χώ¬ 
ρας εγκατάστασής τους, έκδοσης τουλάχιστον του τελευ¬ 
ταίου τριμήνου από το οποίο να προκύπτει ότι δεν έχουν 
καταδικασθεί για αδίκημα σχετικό με την άσκηση της 
επαγγελματικής τους δραστηριότητας. 

(3) Πιστοποιητικό της κατά περίπτωση αρμόδιας δικα¬ 
στικής ή διοικητικής Αρχής της χώρας εγκατάστασής 
τους, από το οποίο να προκύπτει ότι δεν συντρέχουν οι πε¬ 
ριπτώσεις (3) και (4) του πιο πάνω εδαφίου α. 

(4) Πιστοποιητικό της αρμόδιας Αρχής της χώρας εγκα¬ 
τάστασής τους περί εγγραφής τους στα μητρώα του οι¬ 
κείου Επιμελητηρίου ή σε ισοδύναμους επαγγελματικούς 
καταλόγους. 

γ. Τα νομικά πρόσωπα ημεδαπά ή αλλοδαπά: 

Όλα τα παραπάνω δικαιολογητικά των εδαφίων (α) και 
(β) εκτός του αποσπάσματος του ποινικού μητρώου ή του 
ισοδύναμου προς τούτο εγγράφου. 

δ. Οι Συνεταιρισμοί: 

(1) Εγγύηση συμμετοχής στον διαγωνισμό. 

(2) Βεβαίωση εποπτεύουσας αρχής ότι ο συνεταιρισμός 
λειτουργεί νόμιμα. 

(3) Πιστοποιητικό αρμόδιας δικαστικής ή διοικητικής 
αρχής από το οποίο να προκύπτει ότι δεν συντρέχουν οι 
περιπτώσεις (3) και (4) του εδαφίου α της παραγράφου 
αυτής. 

ε. Οι ενώσεις προμηθευτών που υποβάλλουν κοινή προ¬ 
σφορά: 

(1) Όλα τα παραπάνω κατά περίπτωση δικαιολογητικά, 
για κάθε προμηθευτή που συμμετέχει στην Ένωση. 

(2) Πιστοποιητικό σκοπιμότητας του ΕΟΜΜΕΧ για ενώ¬ 
σεις προμηθευτών που αποτελούνται από Μικρομεσαίες 
Μεταποιητικές Επιχειρήσεις (ΜΜΕ) ή παραγωγικούς αστι¬ 
κούς συνεταιρισμούς στις οποίες μετέχουν και επιχειρή¬ 
σεις του εσωτερικού ή του εξωτερικού είτε μεγαλύτερου 
μεγέθους είτε με μη μεταποιητική δραστηριότητα και 
εφόσον οι εργασίες που θα εκτελεσθούν από τις (ΜΜΕ) ή 
τους παραγωγικούς αστικούς συνεταιρισμούς αντιπροσω¬ 
πεύουν ποσοστό μεγαλύτερο από 50%. Το πιστοποιητικό 
αυτό μπορεί να υποβληθεί και μετά την υποβολή της προ¬ 
σφοράς μέσα σε 15 μέρες από την διενέργεια του διαγω¬ 
νισμού. 

3. Οι ΜΜΕ εκτός από τα πιό πάνω δικαιολογητικά μαζί 
με την προσφορά τους υποβάλλουν και κάθε άλλο απαραί¬ 
τητο δικαιολογητικά, που εκδίδεται ή θεωρείται από τον 
ΕΟΜΜΕΧ από το οποίο να προκύπτει ότι ανταποκρίνονται 
στα κριτήρια χρηματοδότησης της Τράπεζας Ελλάδος. 

4. Τα παραπάνω δικαιολογητικά, εκτός από την εγγύ¬ 
ηση συμμετοχής μπορεί να μην υποβάλλονται μαζί με την 
προσφορά, εφόσον έχουν κατατεθεί στην Υπηρεσία και 
δεν έχει λήξει η ισχύς τους, θα γίνεται δε ρητή μνεία στην 
προσφορά σχετικά με αυτό. 


5. Εφόσον οι προμηθευτές συμμετέχουν στους διαγω¬ 
νισμούς με εκπροσώπους τους, υποβάλλουν μαζί με την 
προσφορά βεβαίωση εκπροσώπησης. 

6. Εάν σε κάποια Χώρα δεν εκδίδονται τα παραπάνω πι¬ 
στοποιητικά ή έγγραφα, ή δεν καλύπτουν όλες τις παρα¬ 
πάνω περιπτώσεις, μπορούν να αντικατασταθούν από 
ένορκη δήλωση του προμηθευτή που γίνεται ενώπιον δι¬ 
καστικής ή διοικητικής αρχής ή συμβολαιογράφου. Για 
τους προμηθευτές που στη Χώρα τους δεν προβλέπεται 
από το νόμο ένορκη δήλωση αυτή μπορεί να αντικαταστα- 
θεί με υπεύθυνη δήλωση, βεβαιουμένου του γνήσιου της 
υπογραφής του δηλούντος από αρμόδια δικαστική ή διοι¬ 
κητική αρχή ή συμβολαιογράφου. 

7. Στους διενεργούμενους διαγωνισμούς, δικαιούνται 
συμμετοχής ενώσεις προμηθευτών εφόσον: 

α) Ο κάθε προμηθευτής που συμμετέχει στην ένωση, 
συμβάλλει με οποιοδήποτε τρόπο στη διαμόρφωση του 
προσφερόμενου προϊόντος. 

β) Στην ένωση προμηθευτών συμμετέχουν και παραγω¬ 
γικές επιχειρήσεις σε συνολικό ποσοστό τουλάχιστον 50% 
της τιμής προσφοράς, (άρθρα 6, 7 ΠΔ 173/90). 

'Αρθρο 7 

ΚΡΙΤΗΡΙΑ ΑΞΙΟΛΟΓΗΣΗΣ ΤΩΝ ΑΙΤΗΣΕΩΝ 
ΠΡΟΜΗΘΕΥΤΩΝ ΓΙΑ ΣΥΜΜΕΤΟΧΗ ΤΟΥΣ 
ΣΕ ΚΛΕΙΣΤΟΥΣ ΔΙΑΓΩΝΙΣΜΟΥΣ 

1. Για την επιλογή των προμηθευτών που θα κληθούν να 
υποβάλλουν προσφορές και προκειμένου να διαπιστωθεί 
η φερεγγυότητά τους, η επαγγελματική αξιοπιστία τους η 
Χρηματοπιστωτική και οικονομική γενικότερα κατάστασή 
τους και οι τεχνικές δυνατότητές τους λαμβάνονται 
υπόψη: 

α) Οι τυχόν νομικοί περιορισμοί λειτουργίας της επιχεί¬ 
ρησης. 

β) Εάν έχει αποκλεισθεί η συμμετοχή τους σε διαγωνι¬ 
σμούς του ΟΔΙΕ. 

γ) Εάν έχουν υποπέσει σε σοβαρό παράπτωμα κατά την 
άσκηση της επαγγελματικής τους δροστηριότητας. 

δ) Η συνέπεια της επιχείρησης στην εκπλήρωση τόσο 
των συμβατικών της υποχρεώσεων, όσο και των υποχρεώ¬ 
σεων της προς Υπηρεσίες του ΟΔΙΕ. 

ε) Εάν έχουν κάνει ψευδείς ή ανακριβείς δηλώσεις κατά 
την παροχή πληροφοριών που ζητούνται από την Υπηρε¬ 
σία. 

στ) Η οικονομική επιφάνεια της επιχείρησης, 
ζ) Η επιχειρηματική δομή όπως η μορφή της επιχείρη¬ 
σης, το εύρος της δραστηριότητάς της και το κύρος της. 
η) Οι εμπορικές επιδόσεις της επιχείρησης, 
θ) Ο τεχνικός εξοπλισμός και το προσωπικό που διαθέ¬ 
τει η επιχείρηση, 
ι) Η παραγωγική δυνατότητα, 
ια) Η ποιότητα των προϊόντων, 
ιβ) Κάθε άλλο κριτήριο υπό την προϋπόθεση ότι τούτο 
θα αναφέρεται στην διακήρυξη. 

2. Κατά την διαδικασία επιλογής των προμηθευτών η 
υπηρεσία έχει την ευχέρεια να ζητήσει οποιαδήποτε κατά 
την κρίση της δικαιολογητικά. 

3. Όσοι, από αυτούς που πληρούν τις παραπάνω προ¬ 
διαγραφές επιλεγούν να υποβάλλουν προσφορά οφείλουν 
να προσκομίσουν τα δικαιολογητικά του άρθρου 6 του πα¬ 
ρόντος εκτός εκείνων που έχουν ήδη προσκομισθεί και 
δεν έχει λήξει η ισχύς τους. 

4. Στην περίπτωση που υποβάλλεται αίτηση συμμετο¬ 
χής από προμηθευτή που δεν είναι ο ίδιος κατασκευαστής 
ολικά ή μερικά του υπό προμήθεια υλικού τα παραπάνω 
ισχύουν τόσο για τον ίδιο όσο και για τον κατασκευαστή 
(άρθρο 8 ΠΔ 173/90). 

Άρθρο 8 

ΠΡΟΘΕΣΜΙΕΣ ΔΙΑΓΩΝΙΣΜΩΝ 

1. Στους ανοικτούς διαγωνισμούς. 

α. Η προθεσμία για την διενέργεια του ανοικτού διαγω¬ 
νισμού δεν πρέπει να είναι μικρότερη των 36 ημερών από 
την ημερομηνία αποστολής της περίληψης της διακήρυ¬ 
ξης στην Υπηρεσία Εκδόσεων των Ευρωπαϊκών Κοινοτή¬ 
των ή από την ημερομηνία δημοσίευσής της στον Ελλη¬ 
νικό Τύπο όταν δεν απαιτείται δημοσίευση στην επίσημη 
Εφημερίδα των Ευρωπαϊκών Κοινοτήτων. 

Σε περιπτώσεις κατά τις οποίες επείγοντες λόγοι καθι¬ 
στούν την προθεσμία αυτήν ανεφάρμοστη τότε μπορεί να 
περιοριστεί με απόφαση του ΟΔΙΕ μέχρι είκοσι (20) ημέ¬ 
ρες για τις προμήθειες των οποίων η προϋπολογιζόμενη 
αξία, είναι μικρότερη από την αντίστοιχη αξία σε δραχμές 
των διακοοίων χιλιάδων (200.000) ΕΟυ όπως προβλέπε- 
ται από το Π.Δ 105/89. 

β) Εφόσον, από τους ενδιαφερόμενους προμηθευτές 
ζητηθούν έγκαιρα τα σχετικά με τον προκηρυσσόμενο δια¬ 
γωνισμό έγγραφα αυτά παραδίδονται ή αποστέλλονται σε 
αυτούς, μέσα σε (4) τέσσερις εργάσιμες ημέρες από την 
λήψη της σχετικής αίτησης. 

γ) Εφόσον ζητηθούν εμπρόθεσμα συμηληρωματικές 
πληροφορίες σχετικές με τα έγγραφα του διαγωνισμού, 
αυτές παρέχονται έξι (6) τουλάχιστον ημέρες, πριν από 
την ημερομηνία που έχει ορισθεί για την υποβολή των 
προσφορών. Οι συμπληρωματικές πληροφορίες αποστέλ- 
λονται ή παραδίδονται το αργότερο τέσσερις (4) εργάσι¬ 
μες ημέρες μετά την λήξη της σχετικής αίτησης. 

2. Στους κλειστούς διαγωνισμούς. 

α) Η προμήθεια για την υποβολή των αιτήσεων συμμετο¬ 
χής σε κλειστό διαγωνισμό δεν πρέπει να είναι μικρότερη 
των 36 ημερών από την ημερομηνία αποστολής περίλη¬ 
ψης της διακήρυξης στην Υπηρεσία Επισήμων Εκδόσεων 
των Ευρωπαϊκών Κοινοτήτων για δημοσίευση, η από την 
ημερομηνία δημοσίευσής της στον Ελληνικό Τύπο, όταν 
δεν απαιτείται δημοσίευση στην Επίσημη Εφημερίδα των 
Ευρωπαϊκών Κοινοτήτων σύμφωνα με τις διατάξεις του 
άρθρου 4 του Π.Δ 173/90. 

Σε περιπτώσεις κατά τις οποίες επείγοντες λόγοι καθι¬ 
στούν την προθεσμία αυτή ανεφάρμοστη, τότε μπορεί να 
περιορισθεί με απόφαση του ΟΔΙΕ, μέχρι 12 ημέρες. Για 
τον καθορισμό των προθεσμιών αυτών συνυπολογίζονται 
οι ημερομηνίες της αποστολής περί λήψης της διακήρυ¬ 
ξης στην Υπηρεσία Επισήμων Εκδόσεων των Ευρωιπαϊκών 
Κοινοτήτων ή της δημοσίευσης στον Ελληνικό Τύπο και 
της τελευταίας ημερομηνίας για την υποβολή της αίτησης 
συμμετοχής. 

β) Στους προμηθευτές που έχουν επιλεγεί για την υπο¬ 
βολή προσφοράς, αποστέλλεται έγγραφη πρόσκληση 
ταυτόχρονα και με τους ίδιους όρους. 

γ) Η προθεσμία για την υποβολή των προσφορών δεν 
πρέπει να είναι μικρότερη των (40) ημερών, από την ημε¬ 
ρομηνία αποστολής της έγγραφης πρόσκλησης. 

Σε περιπτώσεις κατά τις οποίες επείγοντες λόγοι καθι¬ 
στούν την προθεσμία αυτή ανεφάρμοστη, τότε μπορεί να 


περιορισθεί με απόφαση του ΟΔΙΕ, μέχρι 10 ημέρες από 
την ημερομηνία αποστολής της έγγραφης πρόσκλησης. 

δ) Εφόσον ζητηθούν εμπρόθεσμα συμηληρωματικές 
προσφορές σχετικές με την συγκεκριμένη προμήθεια αυ¬ 
τές παρέχονται έξι (6) τουλάχιστον ημέρες πριν από την 
ημερομηνία που έχει ορισθεί για την υποβολή των προ¬ 
σφορών. Οι συμπληρωματικές πληροφορίες αποστέλλο- 
νται ή παραδίδονται το αργότερο τέσσερις (4) εργάσιμες 
ημέρες μετά την λήψη της σχετικής αίτησης. Σε περιπτώ¬ 
σεις κατά τις οποίες επείγοντες λόγοι καθιστούν την προ¬ 
θεσμία αυτή ανεφάρμοστη, τότε μπορεί να ορισθεί σε 
τέσσερις (4) μέρες, πριν από την ημερομηνία που έχει ορι- 
σθεί για την υποβολή των προσφορών (άρθρο 9 Π.Δ173/ 
90). 

Άρθρο 9 

I. ΧΡΟΝΟΣ ΚΑΙ ΤΡΟΠΟΣ ΥΠΟΒΟΛΗΣ ΠΡΟΣΦΟΡΩΝ 

1. Όσοι επιθυμούν να λάβουν μέρος σε διαγωνισμό, 
πρέπει να καταθέσουν έγγραφες προσφορές μέσα στην 
προθεσμία που ορίζεται από την σχετική διακήρυξη ή πρό¬ 
σκληση. 

2. Εαν από την διακήρυξη ή την πρόσκληση προβλέπε- 
ται ότι μαζί με την προσφορά πρέπει να κατατεθούν και 
δείγματα υλικού, αυτά κατατίθενται πριν από τον διαγωνι¬ 
σμό στην υπηρεσία , η δε σχετική απόδειξη υποβάλλεται 
μαζί με την προσφορά. 

Κατάθεση δείγματος δεν απαιτείται σε περίπτωση που 
έχει ήδη κατατεθεί κατά την αξιολόγηση των αιτήσεων 
συμμετοχής σε κλειστό διαγωνισμό. 

3. Οι προσφορές μπορεί να αποστέλλονται στην Υπηρε¬ 
σία με οποιοδήποτε τρόπο και παραλαμβάνονται με από¬ 
δειξη, με την απαραίτητη όμως προϋπόθεση οτι αυτές θα 
περιέρχονται στην Υπηρεσία μέχρι την προηγούμενη της 
ημερομηνίας διενέργειας του διαγωνισμού. 

Στις περιπτώσεις αυτές, όταν απαιτείται κατάθεση δείγ¬ 
ματος, επιτρέπεται η αποστολή του σύμφωνα με τα οριζό¬ 
μενα παραπάνω, υπό την προϋπόθεση όμως οτι τούτο θα 
περιέλθει στην Υπηρεσία μέχρι τέσσερις (4) ημέρες από 
την επομένη της ημερομηνίας διενέργειας του διαγωνι¬ 
σμού, το δε αποδεικτικό αποστολής θα περιέρχεται απα¬ 
ραίτητα στο φάκελλο προσφοράς με τα τεχνικά στοιχεία. 

4. Στις περιπτώσεις που οι συμβαλλόμενες ή οι ταχυ¬ 
δρομικά αποστελλόμενες προσφορές δεν πληρούν τα ορι¬ 
ζόμενα από τις διατάξεις των προηγούμενων παραγράφων 
του παρόντος άρθρου, δεν λαμβάνονται υπόψη. 

5. Προσφορές που περιέχεται στην Υπηρεσία με οποιο- 
δήποτε τρόπο από την διενέργεια του διαγωνισμού, δεν 
αποσφραγίζονται αλλά παραδίδονται στα αρμόδια όργανα 
που παραλαμβάνουν τις προσφορές προ της εκπνοής της 
προθεσμίας που καθορίζεται από την διακήρυξη ή την 
πρόσκληση, προκειμένου να αποσφραγισθούν μαζί με τις 
άλλες που κατατέθηκαν με την προαναφερόμενη διαδικα¬ 
σία. 

Στην περίπτωση κλειστού διαγωνισμού τυχόν υποβλη- 
θείσα προσφορά από προμηθευτή που δεν προσκλήθηκε 
προς τούτο, επιστρέφεται από την Υπηρεσία χωρίς να 
αποσφραγισθεί. Επίσης επιστρέφονται, χωρίς να απο- 
σφραγισθούν και οι προσφορές που υποβάλλονται ή πε¬ 
ριέρχονται στην Υπηρεσία, με οποιονδήποτε τρόπο εκ¬ 
πρόθεσμα. 

6. Στον φάκελλο κάθε προσφοράς πρέπει να αναγρά¬ 
φονται ευκρινώς: 

α. Η λέξη προσφορά με κεφαλαία γράμματα. 

β. Ο πλήρης τίτλος του Οργανισμού. 

γ. Ο αριθμός της διακήρυξης. 

δ. Η ημερομηνία διενέργειας του διαγωνισμού. 

ε. Τα στοιχεία του αποστολέα. 

7. Κατά την αποσφράγιση των προσφορών δεν είναι 
υποχρεωτικό να ελέγχεται η συμμμόρφωση των διαγωνι- 
ζομένων ή των προσφορών τους προς τους όρους της δια¬ 
κήρυξης. (άρθρο 10 Π.Δ. 173/90). 

Αρθρο 10 
ΠΡΟΣΦΟΡΕΣ 

1. Με ποινή να μην γίνουν αποδεκτές οι προσφορές 
υποβάλλονται μέσα σε φάκελλο σφραγισμένο, σε δυο 
αντίγραφα, ο οποίος θα φέρει τις αποδείξεις που αναφέ- 
ρονται στο προηγούμενο άρθρο. 

Μέσα στο φάκελλο προσφοράς τοποθετούνται όλα τα 
σχετικά με την προσφορά στοιχεία και ειδικότερα: 

Στον κυρίως φάκέλλο προσφοράς τοποθετούνται όλα 
τα ζητούμενα δικαιολογητικά και η εγγύηση συμμετοχής. 

Τα τεχνικά στοιχεία της προσφοράς τοποθετούνται σε 
χωριστό σφραγισμένο φάκελλο, μέσα στον κυρίως φά¬ 
κελλο, με την ένδειξη «ΤΕΧΝΙΚΗ ΠΡΟΣΦΟΡΑ». Τα οικο¬ 
νομικά στοιχεία της προσφοράς τοποθετούνται σε χωρι¬ 
στό σφραγισμένο φάκελλο, επίσης μέσα στον κυρίως φά¬ 
κελλο με την ένδειξη «ΟΙΚΟΝΟΜΙΚΗ ΠΡΟΣΦΟΡΑ». 

2) Οι φάκελλοι τεχνικής και οικονομικής προσφοράς θα 
φέρουν και τις ενδείξεις του κυρίως φακέλλου. 

3) Οι προσφορές δεν πρέπει να έχουν ξέσματα, σβυσί- 
ματα, προσθήκες διορθώσεις. Εαν υπάρχει στην προ¬ 
σφορά οποιαδήποτε διόρθωση αυτή πρέπει να είναι καθα¬ 
ρογραμμένη και μονογραμμένη από τον προσφέροντα, το 
δε αρμόδιο όργονο παραλαβής και αποσφράγισης των 
προσφορών πρέπει κατά τον έλεγχο να καθαρογράψει την 
τυχόν διόρθωση και να μονογράφει και να σφραγίσει αυτή. 

Η προσφορά απορρίπτεται όταν υπάρχουν σ’αυτή διορ¬ 
θώσεις οι οποίες την καθιστούν ασαφή κατά την κρίση του 
οργάνου αξιολόγησης των προσφορών. 

4) Οι προσφορές χαρτοσημαίνονται σύμφωνα με τον 
νόμο περί χαρτοσήμου. Οι προσφορές που υποβάλλονται 
απευθείας από αλλοδαπάύς προμηθευτές ταχυδρομικώς, 
δεν υπόκεινται στην παραπάνω χαρτοσήμανση. 

Οι προσφορές που υποβάλλονται από αλλοδαπούς προ¬ 
μηθευτές μέσω εξουσιοδοτημένων εκπροσώπων τους 
στην Ελλάδα θα είναι χαρτοσημασμένες. 

5) Ο προσφέρων θεωρείται οτι αποδέχεται πλήρως και 
ανεπιφυλάκτως όλους τους όρους της διακήρυξης ή πρό¬ 
σκλησης, εκτός εαν κατά περίπτωση στην προσφορά του 
ρητά αναφέρει τα σημεία εκείνα τα οποία τυχόν δεν από- 
δέχεται. 

6) Προσφορά για μέρος της ποσότητας που προκηρύ¬ 
χθηκε, απορρίπτεται (άρθρο 11 Π.Δ. 173/90). 

Αρθρο 11 

ΧΡΟΝΟΣ ΙΣΧΥΟΣ ΠΡΟΣΦΟΡΩΝ 

1. Για τις προμήθειες από 5.000 εως 1.500.000 η προ¬ 
θεσμία ισχύος των προσφορών δεσμεύσεως των προμη¬ 
θευτών είναι 30 ημέρες από την ημέρα υποβολής της προ¬ 
σφοράς. 

2. Για τις προμήθειες από 1.500.001 και πάνω η προθε¬ 
σμία ισχύος των προσφορών και δεσμεύσεως των προμη¬ 


θευτών είναι 30 ημέρες από την επομένη της διενέργειας 
του διαγωνισμού, εκτός αν ορίζεται διαφορετικά στην δια¬ 
κήρυξη ή στην πρόσκληση. 

3. Προσφορά που ορίζει χρόνο ισχύος μικρότερο των 
προβλεπομένων από την διακήρυξη, απορρίπτεται ως 
απαράδεκτη. 

4. Η ισχύς της προσφοράς μπορεί νο παρατείνεται, 
εφόσον ζητηθεί από την υπηρεσία, πριν από την λήξη της, 
για χρονικό διάστημα όσο με το προβλεπόμενο από την 
διακήρυξη. Μετά την λήξη και της παράτασης, ματαιώνο¬ 
νται τα αποτελέσματα του διαγωνισμού. 

5. Στους διαγωνισμούς δεν γίνονται δεκτές αντιπρο¬ 
σφορές. Σε περίπτωση υποβολής τους απορρίπτονται 
(άρθρο 12 και 13 ΠΔ 173/90). 

Άρθρο 12 

ΕΝΣΤΑΣΕΙΣ 

1. Ένσταση κατά της διακήρυξης του διαγωνισμού ή της 
νομιμότητας διενέργειάς του, ή της συμμετοχής προμη¬ 
θευτή σ' αυτόν, υποβάλλεται στην αρμόδια για την διενέρ¬ 
γεια του διαγωνισμού υπηρεσία εγγράφως ως εξής: 

α. Κατά την διακήρυξη του διαγωνισμού. 

(1) Στον ανοιχτό διαγωνισμό, μέσα στο μισό του χρονι¬ 
κού διαστήματος από την δημοσίευση της διακήρυξης, μέ¬ 
χρι την ημερομηνία διενέργειας του διαγωνισμού. Η σχε¬ 
τική απόφαση εκδίδεται το αργότερο πέντε (5) εργάσιμες 
ημέρες πριν από την διενέργεια του διαγωνισμού. 

Οι ενιστάμενοι λαμβάνουν γνώση της σχετικής απόφα¬ 
σης με δική τους φροντίδα. 

(2) Στον κλειστό διαγωνισμό, μόνο από εκείνους που 
επιλέγησαν να υποβάλλουν προσφορά, μέσα στο μισό του 
χρονικού διαστήματος από την ημερομηνία αποστολής, 
σ’αυτούς της διακήρυξης μέχρι την ημερομηνία διενέρ¬ 
γειας του διαγωνισμού. Γ ια τον καθορισμό της προθεσμίας 
αυτής συνυπολογίζονται και οι ημερομηνίες αποστολής 
της διακήρυξης και του διαγωνισμού. 

β. Κατά της νομιμότητας της διενέργειας του διαγωνι¬ 
σμού ή της συμμετοχής προμηθευτή σ’αυτόν, κατά την 
διάρκεια του διαγωνισμού μέχρι και την επόμενη εργάσιμη 
ημέρα από την ημερομηνία διενέργειάς του. Στην περί¬ 
πτωση κλειστού διαγωνισμού ένσταση υποβάλλεται μόνο 
από εκείνους που επιλέγησαν να υποβάλλουν προσφορά. 
Η ένσταση αυτή δεν επιφέρει αναβολή ή διακοπή του δια¬ 
γωνισμού αλλά εξετάζεται κατά την αξιολόγηση των απο¬ 
τελεσμάτων του διαγωνισμού οπό το αρμόδιο όργανο. 

2) Η ένσταση κατά της συμμετοχής προμηθευτή σε δια¬ 
γωνισμό κοινοποιείται υποχρεωτικά από τον ενιστάμενο 
σ’αυτόν κατά του οποίου στρέφεται, (άρθρο 14 ΠΔ 173/ 
90). 

Άρθρο 13 

ΠΡΟΣΦΕΡΟΜΕΝΗ ΤΙΜΗ 

1. Με την προσφορά η τιμή του προς προμήθεια υλικού 
δίνεται ανά μονάδα, όπως καθορίζεται στη διακήρυξη. 
Στην τιμή περιλαμβάνονται οι τυχόν υπέρ τρίτων κρατή¬ 
σεις, ως και κάθε άλλη επιβάρυνση εκτός από τον ΦΠΑ, 
για παράδοση του υλικού στον τόπο και με τον τρόπο που 
προβλέπεται στη διακήρυξη. 

2. Η προσφερόμενη τιμή δίνεται σε δραχμές ή συνάλ¬ 
λαγμα σύμφωνα με τα καθοριζόμενα από τη διακήρυξη. Οι 
τιμές σε συνάλλαγμα εκφράζονται στο νόμισμα της χώρας 

προέλευσης του υλικού ή σε δολάρια ΗΠΑ ή στο νόμισμα 
που καθορίζεται σε εμπορική συμφωνία που υπάρχει με¬ 
ταξύ Ελλάδος και της Χώρας προέλευσης του υλικού. Με 
την ισχύουσα επίσημη τιμή πώλησης σε δραχμές του νομί¬ 
σματος τούτου γίνεται και η σύγκριση της προσφοράς. 

3. Προσφορά αντίθετη με τα καθοριζόμενα στη διακή¬ 
ρυξη, απορρίπτεται, (άρθρο 15 ΠΔ 73/90). 

Αρθρο 14 

ΑΝΑΠΡΟΣΑΡΜΟΓΗ ΤΙΜΩΝ 

1. Όταν από τη διακήρυξη προβλέπεται χρόνος παρά¬ 
δοσης των υλικών μεγαλύτερος των δώδεκα (12) μηνών, 
τότε ορίζεται στη διακήρυξη όρος περί αναπροσαρμογής. 
Στην περίπτωση αυτή πρέπει υποχρεωτικά να καθορίζεται 
στη διακήρυξη ο τύπος, ο τρόπος, και οι προϋποθέσεις της 
αναπροσαρμογής. Μεταξύ αυτών που θα λαμβάνονται 
υπόψη για την αναπροσαρμογή των τιμών είναι και τα 
εξής: 

α) Χρόνος εκκίνησης της αναπροσαρμογής είναι η ημε¬ 
ρομηνία υποβολής των προσφορών που καθορίζεται από 
τη διακήρυξη ή την πρόσκληση και υπολογίζεται μέχρι και 
την ημερομηνία παράδοσης των υλικών. 

β) Αναπροσαρμογή σε περιπτώσεις τμηματικών παρα¬ 
δόσεων χορηγείται για τις ποσότητες που ορίζονται από τη 
διακήρυξη να παραδοθούν μετά την παρέλευση των δώ¬ 
δεκα (12) μηνών. 

γ) Σε περίπτωση εκπρόθεσμης παράδοσης με υπαιτιό¬ 
τητα του προμηθευτή, ο χρόνος του εκπρόθεσμου δεν 
υπολογίζεται για την αναπροσαρμογή. 

δ) Η τυχόν προκαταβολή που χορηγήθηκε, αφαιρείται 
από την προς αναπροσαρμογή συμβατική αξία. 

2. Σε ειδικές περιπτώσεις, κατά την κρίση του ΔΣ του 
ΟΔΙΕ μπορεί να ορίζεται στη διακήρυξη όρος περί ανα¬ 
προσαρμογής της τιμής ακόμη και αν το προβλεπόμενο 
χρονικό διάστημα παράδοσης των ειδών είναι μικρότερο 
των δώδεκα μηνών. 

3. Γ ία την πληρωμή του επί πλέον ποσού που προκύπτει 
μετά την αναπροσαρμογή δεν απαιτείται σύναψη συμπλη¬ 
ρωματικής σύμβασης. 

4. Όταν από τη διακήρυξη προβλέπεται αναπροσαρ¬ 
μογή τιμών, προσφορά με τιμές σταθερές απορρίπτεται, 
(άρθρο 16 ΠΔ 173/90). 

Αρθρο 15 

ΠΡΟΕΛΕΥΣΗ ΤΩΝ ΠΡΟΣΦΕΡΟΜΕΝΩΝ ΥΛΙΚΩΝ 

1. Οι προμηθευτές υποχρεούνται ανάλογα με τη μορφή 
του διαγωνισμού να αναφέρουν στις αιτήσεις συμμετοχής 
ή στις προσφορές τους την χώρα προέλευσης και κατα¬ 
σκευής των υλικών που προσφέρουν. 

2.0 προσφέρων πρέπει να δηλώνει στην προσφορά του 
το εργοστάσιο, στο οποίο θα κατασκευάσει τα προσφερό- 
μενα υλικά καθώς και τον τόπο εγκατάστασής του. Εφό¬ 
σον για την παραγωγή του τελικού προϊόντος μεσολαβούν 
διάφορες φάσεις βιομηχανοποίησης, πρέπει να δηλώνε¬ 
ται στην προσφορά το κατά περίπτωση εργοστάσιο και ο 
τόπος εγκατάστασής του, καθώς και το ποσοστό συμμε¬ 
τοχής στη διαμόρφωση της τιμής του τελικού προϊόντος 
για κάθε μία από αυτές τις φάσεις. Προσφορά στην οποία 
δεν θα υπάρχει η παραπάνω δήλωση, θα απορρίπτεται ως 
απαράδεκτη. 

Μετά την υποβολή της προσφοράς απαγορεύεται η αλ¬ 


λαγή του εργοστασίου που δηλώθηκε με την προσφορά, 
κατά την ημερομηνία διενέργειας του διαγωνισμού, η προ¬ 
σφορά απορρίπτεται και στον προσφέροντα επιβάλλεται 
με απόφαση του ΔΣ του ΟΔΙΕ, ποινή αποκλεισμού από 
τους διαγωνισμούς μετά από γνώμη της Επιτροπής Προ¬ 
μηθειών. 

3. Όταν οι προσφέροντες δεν θα κατασκευάσουν τα 
προσφερόμενα υλικά, μερικά ή ολικά σε δικό τους εργο¬ 
στάσιο, εκτός των στοιχείων της παραγράφου 2 που πρέ¬ 
πει να δηλώνονται στην προσφορά, πρέπει να επισυνά¬ 
ψουν σ’αυτήν και υπεύθυνη δήλωση του νομίμου εκπρο¬ 
σώπου του εργοστασίου, στο οποίο θα κατασκευαστούν 
τα υλικά με την οποία θα δηλώνεται ότι αποδέχεται την 
εκτέλεση της προμήθειας, σε περίπτωση κατακύρωσης 
στον προμηθευτή υπέρ του οποίου εκδίδει την υπεύθυνη 
δήλωση. 

4. Μετά την σύναψη της σύμβασης δεν επιτρέπεται η 
αλλαγή του εργοστασίου που δηλώθηκε με την προσφορά 
και με βάση την οποία έγινε η κατακύρωση. Σε περιπτώ¬ 
σεις ανωτέρας βίας και μετά από γνώμη του αρμόδιου ορ¬ 
γάνου, μπορεί να εγκριθεί η αλλαγή του εργοστασίου με 
σχετική απόφαση, (άρθρο 17 ΠΔ 173/90). 

Αρθρο 16 

ΑΠΟΣΦΡΑΓΙΣΗ ΤΩΝ ΠΡΟΣΦΟΡΩΝ 
ΚΑΙ ΑΝΑΚΟΙΝΩΣΗ ΤΙΜΩΝ 

1. Η αποσφράγιση των προσφορών γίνεται από την Υηη- 
ρεσία Προμηθειών. Αυτή προβαίνει στην έναρξη της διαδι¬ 
κασίας αποσφράγισης των προσφορών την ημερομηνία 
και ώρα που ορίζεται από τη σχετική διακήρυξη ή πρό¬ 
σκληση. Προσφορές που υποβάλλονται μετά την έναρξη 
της διαδικασίας αποσφράγισης δεν αποσφραγίζονται, 
αλλά παραδίδονται στην Υπηρεσία για επιστροφή ως εκ¬ 
πρόθεσμες. Η αποσφράγιση γίνεται με την παρακάτω δια¬ 
δικασία: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, αποσφραγίζεται ο κυρίως φά- 
κελλος καθώς και ο φάκελλος της τεχνικής προσφοράς, 
μονογράφονται δε και σφραγίζονται από το παραπάνω όρ¬ 
γανο όλα τα δικαιολογητικά και η τεχνική προσφορά κατά 
φύλλο. 

Ο φάκελλος της οικονομικής προσφοράς δεν απο¬ 
σφραγίζεται, αλλά μονογράφεται και σφραγίζεται από το 
παραπάνω όργανο και ποραδίδεται στην υπηρεσία, προ- 
κειμένου να αποφραγισθεί την ημερομηνία και ώρα που 
ορίζεται από την διακήρυξη ή την πρόσκληση. 

β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά αποσφραγίζεται ο κυρίως φά¬ 
κελλος καθώς και ο φάκελλος της τεχνικής προσφοράς, 
μονογράφονται δε και σφραγίζονται από το παραπάνω όρ¬ 
γανο όλα τα δικαιολογητικά και τα στοιχεία της τεχνικής 
προσφοράς κατά φύλλο. Για την οικονομική προσφορά 
ακολουθείται η ίδια παραπάνω διαδικασία. 

2. Μετά την αποσφράγιση των προσφορών το παρα¬ 
πάνω όργανο προβαίνει στην καταχώρηση αυτών που υπο¬ 
βάλλουν προσφορές, καθώς και των δικαιολογητικών που 
υπέβαλαν, κατά διαγωνισμό, όταν πρόκειται για περισσό¬ 
τερες από ένα διαγωνισμούς σε πρακτικό το οποίο υπο¬ 
γράφει και σφραγίζει. 

3. Αποσφράγιση των προσφορών γίνεται στην περί¬ 
πτωση ανοικτού διαγωνισμού δημόσια, στην περίπτωση δε 
του κλειστού διαγωνισμού παρουσία μόνον αυτών που 

κλήθηκαν και υπέβαλαν προσφορά ή εξουσιοδοτημένων 
εκπροσώπων τους, τους οποίους καλεί η υπηρεσία με 
βάση σχετικό πίνακα. Προσφορά που υποβλήθηκε απά 
προμηθευτή που δεν περιλαμβάνονται στον παραπάνω πί¬ 
νακα της υπηρεσίας δεν αποσφραγίζεται, αλλά παραδίδε- 
ται στην υπηρεσία για επιστροφή, (άρθρο 18 Π.Δ. 173/ 
90). 

Αρθρο 17 

ΑΞΙΟΛΟΓΗΣΗ ΠΡΟΣΦΟΡΩΝ 

1. Κριτήριο για την κατακύρωση της προμήθειας και την 
τελική επιλογή του προμηθευτή είναι η χαμηλότερη τιμή ή 
η συμφερότερη προσφορά. 

2. Για την αξιολόγηση των προσφορών λαμβάνονται 
υπόψη κυρίως τα παρακάτω στοιχεία: 

α) Όταν για την τελική επιλογή του προμηθευτή κριτή¬ 
ριο είναι μόνο η χαμηλότερη τιμή. 

Η συμφωνία της προσφοράς προς τους όρους και τις τε¬ 
χνικές προδιαγραφές της διακήρυξης και της πρόσκλη¬ 
σης. 

Ο ανταγωνισμός που αναπτύχθηκε. 

Η προσφερόμενη τιμή σε σχέση με τιμές που προσφέρ- 
θηκαν σε προηγούμενους διαγωνισμούς και την τρέχουσα 
στην αγορά τιμή, για όμοιο ή παρεμφερές υλικό. 

Κάθε άλλο κατά την κρίση του αρμοδίου για την αξιολό¬ 
γηση των αποτελεσμάτων του διαγωνισμού οργάνου ουσι¬ 
ώδες στοιχείο από το οποίο να εξασφαλίζεται η καλή 
εκτέλεση της προμήθειας του υλικού. 

Η κατακύρωση τελικά γίνεται στον προμηθευτή του 
οποίου η προσφορά είναι αποδεκτή με βάση τους καθορι¬ 
ζόμενους στις τεχνικές προδιαγραφές και την διακήρυξη 
ουσιώδεις όρους, που προσφέρει την χαμηλότερη τιμή σύ¬ 
γκρισης. Ισότιμες θεωρούνται οι προσφορές με την αυτή 
ακριβώς τιμή σύγκρισης και είναι σύμφωνες με τους όρους 
και τις τεχνικές προδιαγραφές της διακήρυξης και της 
πρόσκλησης. 

β) Όταν για την τελική επιλογή του προμηθευτή κριτή¬ 
ριο είναι η συμφερότερη προσφορά. 

Η τιμή 

Ο χρόνος παράδοσης των υλικών. 

Η ποιότητα των υλικών με βάση τις τεχνικές προδιαγρα¬ 
φές της διακήρυξης. 

Η τεχνική αξία και η αποδοτικότητα των υλικών με βάση 
τις τεχνικές προδιαγραφές της διακήρυξης. 

Η απαιτούμενη ιδιαίτερη ικανότητα, πείρα, ειδικότητα 
και απαιτούμενος εξοπλισμός του προμηθευτή. 

Οι όροι πληρωμής. 

Το κόστος εγκατάσταοης, λειτουργίας και συντήρησης, 
όπου απαιτούνται. 

Η παρεχόμενη εγγύηση καλής λειτουργίας ή διατή¬ 
ρησης. 

Η εξυπηρέτηση (δΕΠνίΟΕ) μετά την πώληση και η τε¬ 
χνική βοήθεια εκ μέρους του προμηθευτή. 

Η τυχόν απαιτούμενη ομοιογένεια του υλικού προς άλλο 
που ήδη χρησιμοποιείται από τον ενδιαφερόμενο φορέα. 

Τα λειτουργικά και αισθητικά χαρακτηριστικά του υλι¬ 
κού. 

Η μεταφορά τεχνολογίας καί τεχνογνωσίας. 

Η σχέση κόστους - αποδοτικότητας ή και άλλα στοιχεία 
ανάλογα με τη φύση των υπό προμήθεια υλικών ή και των 
ιδιαίτερων αναγκών του φορέα. 

Κάθε όλλο στοιχείο, κατά την κρίση του φορέα για τον 


οποίο ορίζονται τα υλικά. 

Η κατακύρωση τελικά γίνεται στον εντός όρων και των 
τεχνικών προδιαγραφών της διακήρυξης και της πρόσκλη¬ 
σης προμηθευτή, του οποίου η προσφορά κρίθηκε με τα 
παραπάνω στοιχεία ως η πλέον συμφέρουσα. 

Ισοδύναμες θεωρούνται οι προσφορές που κατά την 
παραπάνω αξιολόγηση δίνουν το αυτό αποτέλεσμα (άρθρο 
19 Π.Δ 173/90). 

'Αρθρο18 

ΚΡΙΣΗ ΑΠΟΤΕΛΕΣΜΑΤΩΝ ΔΙΑΓΩΝΙΣΜΟΥ 

Το αρμόδιο γκα την αξιολόγηση των αποτελεσμάτων 
του διαγωνισμού όργανο με γνωμοδότησή του μπορεί να 
προτείνει: 

α) Κατακύρωση της προμήθειας για ολοκλήρωση ή με¬ 
γαλύτερη ή μικρότερη ποσότητα κατά ποσοστό στα εκατό, 
που θα καθορίζεται στη διακήρυξη. Το ποσοστό αυτό δεν 
μπορεί να υπερβαίνει το 30% στην περίπτωση μεγαλύτε¬ 
ρης ποσότητας ή το 50% σε περίπτωση μικρότερης ποσό¬ 
τητας. Για κατακύρωση μέρους της ποσότητας κάτω του 
καθοριζόμενου από την διακήρυξη ποσοστού, απαιτείται 
προηγούμενη αποδοχή από τον προμηθευτή. 

β) Ματαίωση των αποτελεσμάτων του διαγωνισμού και 
επανάληψή του με τροποποίηση ή μη των όρων και των τε¬ 
χνικών προδιαγραφών. 

γ) Ματαίωση των αποτελεσμάτων του διαγωνισμού και 
απευθείας ανάθεση της προμήθειας του υλικού. 

δ) Συνέχιση του διαγωνισμού με την υποβολή νέων εγ¬ 
γράφων προσφορών, χωρίς τροποποίηση των όρων και 
των τεχνικών προδιαγραφών της διακήρυξης ή της πρό¬ 
σκλησης. 

ε) Χορήγηση εξουσιοδότησης στην ενδιαφερόμενη 
υπηρεσία για να προβεί στην πραγματοποίηση της προμή¬ 
θειας. 

στ) Τη ν κατανομή της προς προμήθεια ποσότητας, εφό¬ 
σον πρόκειται για διαιρετό υλικό, μεταξύ περισσοτέρων 
μειοδοτών με ισότιμες ή ισοδύναμες προσφορές ή την 
διενέγεια κλήρωσης μεταξύ αυτών, για την επιλογή του 
προμηθευτή. Εφόσον το υλικό δεν είναι διαιρετό, ο προ¬ 
μηθευτής επιλέγεται με κλήρωση. 

ζ) Ματαίωση της προμήθειας (άρθρο 20 ΠΔ 173/90). 

Άρθρο 19 

ΣΥΝΕΧΙΣΗ ΔΙΑΓΩΝΙΣΜΟΥ - ΑΠΕΥΘΕΙΑΣ ΑΝΑΘΕΣΗ 

1. Όταν ο διαγωνισμός αποτύχει ή κριθεί ασύμφορο το 
αποτέλεσμά του και η προμήθεια κρίνεται επείγουσα, ο 
διαγωνισμός μπορεί να συνεχισθεί με την υποβολή νέων 
εγγράφων προσφορών από τους αρχικά συμμετέχοντες, 
οι οποίοι αξιολογήθηκαν χωρίς τροποποίηση των όρων και 
των τεχνικών προδιαγραφών της διακήρυξης. 

2. Γ ια την συνέχιση του διαγωνισμού απαιτείται από¬ 
φαση του Δ.Σ. του ΟΔΙΕ ύστερα από γνωμοδότηση του 
αρμόδιου για την αξιολόγηση των αποτελεσμάτων του δια¬ 
γωνισμού οργάνου. 

Με την απόφαση αυτή καθορίζεται και η ημερομηνία και 
ώρα της συνέχισης του διαγωνισμού που γίνεται ενώπιον 
του παραπάνω οργάνου. 

3. Προμήθεια με απευθείας ανάθεση μπορεί να γίνει 
εάν συντρέχει μια από τις περιπτώσεις που προβλέπονται 
στην παράγραφο 20 του άρθρου 3 του Ν. 1797/1988. 

4. Προκειμένου να ακολουθηθεί διαδικασία της απευ- 

θείας ανάθεσης απαιτείται απόφαση του Δ.Σ. ΟΔΙΕ με την 
οποία παρέχεται η σχετική έγκριση. Η απόφαση αυτή δεν 
απαιτείται όταν η απευθείας ανάθεση αφορά προμήθεια ή 
δαπάνη η οποία δεν υπερβαίνει κατά είδος σε ετήσια βάση 
το ποσόν των (300.000) δραχμών. 

Σε περίπτωση που προηγείται διαγωνισμός της απευ¬ 
θείας ανάθεσης, η παραπάνω απόφαση υποκαθίσταται 
από την απόφαση κρίσεως των αποτελεσμάτων του δια¬ 
γωνισμού. ( Αρθρο 21,22 ΠΔ 173/90). 

Αρθρο 20 
ΚΑΤΑΚΥΡΩΣΗ 

1. Στον προμηθευτή στον οποίο έγινε κατακύρωση ή 
ανάθεση προμήθειας, αποστέλλεται σχετική ανακοίνωση 
που περιλαμβάνει τουλάχιστον τα παρακάτω στοιχεία: 

α) Το είδος 
β) Την ποσότητα 
γ) Την τιμή 

δ) Τον φορέα για τον οποίο προορίζεται το υλικό, 
ε) Την συμφωνία της κατακύρωσης ή της ανάθεσης με 
τους όρους της διακήρυξης και της πρόσκλησης και τις τυ¬ 
χόν αποδεκτές τροποποιήσεις των όρων τούτων. 

στ) Τα στοιχεία της απόφασης τελικής έγκρισης, όπου 
τούτο απαιτείται. Ανακοίνωση που δεν περιλαμβάνει τα 
στοιχεία της απόφασης είναι άκυρη, 
ζ) Την προθεσμία υπογραφής της σύμβασης. 

2. Με την ανακοίνωση η σύμβαση θεωρείται ως συνα- 
φθείσα, το δε έγγραφο της σύμβασης που ακολουθεί έχει 
αποδεικτικό μόνο χαρακτήρα. 

3. Ο προμηθευτής στον οποίο κατακυρώθηκε ή ανατέ¬ 
θηκε η προμήθεια, υποχρεούται να προσέλθει μέσα σε 
(10) δέκα ημέρες από την ημερομηνία κοινοποίησης της 
ανακοίνωσης, για την υπογραφή της σχετικής σύμβασης, 
προσκομίζοντας και την προβλεπόμενη εγγύηση καλής 
εκτέλεσης αυτής. Ο προμηθευτής μπορεί να προσέλθει 
για την υπογραφή της σύμβασης το αργότερο μέσα σε 15 
ημέρες από την ημερομηνία κοινοποίησης της ανακοίνω¬ 
σης. Στην περίπτωση όμως αυτή ο χρόνος παράδοσης των 
υλικών αρχίζει να υπολογίζεται μετά από 10 ημέρες από 
την ημερομηνία κοινοποίησης της ανακοίνωσης. Τούτο 
δεν ισχύει στην περίπτωση που ο χρόνος παράδοσης των 
υλικών αρχίζει να υπολογίζεται από την ημερομηνία αναγ¬ 
γελίας της σχετικής πίστωσης. 

Εφόσον η σύμβαση υπογράφεται πριν από την λήξη της 
προθεσμίας των 10 ημερών που αναφέρεται παραπάνω, ο 
χρόνος παράδοσης των υλικών υπολογίζεται από την ημε¬ 
ρομηνία υπογραφής της σύμβασης. 

4. Εάν η κατακύρωση ή η ανάθεση γίνεται σε αλλοδαπό 
προμηθευτή η ανακοίνωση απευθύνεται στον εκπρόσωπό 
του στην Ελλάδα εάν υπάρχει σε αντίθετη δε περίπτωση 
στέλνεται σχετικό τηλεγράφημα ή τηλετύπημα στον αλλο¬ 
δαπό προμηθευτή. 

Στην περίπτωση που η πληρωμή στον προμηθευτή προ- 
βλέπεται να γίνει με άνοιγμα πίστωσης, η εγγύηση καλής 
εκτέλεσης μπορεί να κατατεθεί στον ανταπόκριτή της 
Τράπεζας της Ελλάδος στο εξωτερικό, η δε εγγύηση συμ¬ 
μετοχής παραμένει σε ισχύ και αποδεσμεύεται μετά την 
κατάθεση και αποδοχή της εγγύησης καλής εκτέλεσης. 

5. Εάν ο προμηθευτής στον οποίο έγινε η ανακοίνωση, 
δεν προσήλθε να υπογράψει την σύμβαση κηρύσσεται έκ¬ 
πτωτος με απόφαση του Δ.Σ του ΟΔΙΕ (άρθρο 23 Π.Δ 
173/90). 


Άρθρο 21 
ΣΥΜΒΑΣΕΙΣ 

1. Μετά την ανοκοίνωση κατακύρωσης ή ανάθεσης κα¬ 
ταρτίζεται από την Υπηρεσία η σχετική σύμβαση και υπο¬ 
γράφεται και από τα δύο συμβαλλόμενα μέρη. 

2. Η σύμβαση περιλαμβάνει όλα τα στοιχεία της προμή¬ 
θειας και τουλάχιστον τα εξής: 

α) Τον τόπο και χρόνο υπογραφής σύμβασης, 
β) Τα συμβαλλόμενα μέρη. 
γ) Τα προς προμήθεια υλικά και την ποσότητα, 
δ) Την τιμή. 

ε) Τον τόπο,τρόπο και χρόνο παράδοσης των υλικών. 

στ) Τις τεχνικές προδιαγραφές των υλικών. 

ζ) Τις προβλεπόμενες εγγυήσεις. 

η) Τις προβλεπόμενες ρήτρες. 

θ) Τον τρόπο επίλυσης των τυχόν διαφορών. 

ι) Τον τρόπο πληρωμής. 

ια) Τον τρόπο αναπροσαρμογής του συμβατικού τιμήμα¬ 
τος, εφόσον προβλέπεται αναπροσαρμογή. 

3. Το κείμενο της σύμβασης κατισχύει κάθε άλλου κει¬ 
μένου στον οποίο τούτο στηρίζεται όπως προσφορά, δια¬ 
κήρυξη και απόφαση κατακύρωσης ή ανάθεσης, εκτός κα¬ 
ταδήλων σφαλμάτων ή παραδρομών. 

4. Η σύμβαση τροποποιείται όταν τούτο προβλέπεται 
από συμβατικό όρο ή όταν συμφωνήσουν προς τούτο και 
τα δυο συμβαλλόμενα μέρη, ύστερα από γνωμοδότηση 
του αρμόδιου οργάνου. 

5. Η σύμβαση θεωρείται ότι εκτελέστηκε όταν: 

α) παραδόθηκε ολόκληρη η ποσότητα, ή εάν αυτή που 
παραδόθηκε σε περίπτωση διαιρετού υλικού, υπολείπεται 
της συμβατικής, κατά μέρος που κρίνεται από το αρμόδιο 
όργανο ως ασήμαντο. 

β) Παραλήφθηκε οριστικά (ποσοτικά και ποιοτικά) η πο¬ 
σότητα που παραδόθηκε. 

γ) Εγινε η αποπληρωμή του συμβατικού τιμήματος αφού 
προηγουμένως επιβλήθηκαν τυχόν κυρώσεις ή εκπτώ¬ 
σεις. 

δ) Εκπληρώθηκαν και οι τυχόν λοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε¬ 
σμεύτηκαν οι σχετικές εγγυήσεις κατά τα προβλεπόμενα 
από τη σύμβαση, (άρθρο 24 ΠΔ 173/90). 

Άρθρο 22 

ΕΓΓΥΗΣΕΙΣ 

1. Εγγύηση συμμετοχής στον διαγωνισμό, 
α. Η εγγύηση αυτή εκδίδεται υπέρ του συμμετέχοντος 
για ποσό που αντιστοιχεί σε ποσοστό 5%, επί της συνολι¬ 
κής προϋπολογισθείσης δαπάνης εκτός εάν ορίζεται δια¬ 
φορετικό ποσοστό στη διακήρυξη ή την πρόσκληση. 

Το ποσοστό αυτό μειώνεται στο μισό όταν η προσφορά 
υποβάλλεται από ΜΜΕ ή τις ενώσεις τους, παραγωγικούς 
αστικούς συνεταιρισμούς ή τις ενώσεις τους, ενώσεις 
ΜΜΕ και παραγωγικούς αστικούς συνεταιρισμούς καθώς 
και ενώσεις προμηθευτών που αποτελούνται από ΜΜΕ. 
Το ίδιο ισχύει και όταν η προσφορά υποβάλλεται από ενώ¬ 
σεις προμηθευτών που αποτελούνται από ΜΜΕ ή παρα¬ 
γωγικούς αστικούς συνεταιρισμούς στις οποίες μετέχουν 
και επιχειρήσεις του εσωτερικού ή του εξωτερικού, είτε 
μεγαλύτερου μεγέθους είτε με μη μεταποιητική δραστη¬ 
ριότητα με την προϋπόθεση ότι οι εργασίες που θα εκτε- 

λεσθούν από τις ΜΜΕ ή τους παραγωγικούς αστικούς συ¬ 
νεταιρισμούς αντιπροσωπεύουν ποσοστό μεγαλύτερο 
από 50% της τιμής προσφοράς. Στην περίπτωση αυτή 
απαιτείται η προσκόμιση μαζί με την προσφορά μέσα σε 
15 ημέρες το αργότερο από την ημερομηνία διενέργειας 
του διαγωνισμού, πιστοποιητικού σκοπιμότητας από τον 
ΕΟΜΜΕΧ. 

β. Όταν ο διαγωνισμός αφορά διάφορα υλικά και επι¬ 
τρέπεται από την διακήρυξη η προσφορά μερικών απ' 
αυτά, γίνεται δεκτή προσφορά και στην περίπτωση που η 
εγγύηση δεν καλύπτει το προβλεπόμενο ποσοστό της 
αξίας όλων των προσφερομένων υλικών, αρκεί αυτή να 
καλύπτει το ποσοστό που αναλογεί στην αξία του ελάχι¬ 
στου αριθμού υλικών που προβλέπεται από την διακήρυξη 
η δε κατακύρωση περιορίζεται στα υλικά που καλύπτονται 
από την εγγύηση. 

γ. Προσφορά της οποίας η εγγύηση δεν καλύπτει την 
προβλεπόμενη κατά την ανωτέρω αξία, μπορεί να γίνει δε¬ 
κτή εφόσον η εγγύηση υπολείπεται μέχρι ποσοστό 5%. 

δ. Εγγύηση δεν απαιτείται στον πρόχειρο διαγωνισμό. 

ε. Εγγύηση μπορεί να ζητηθεί και στην περίπτωση αντι¬ 
μετώπισης προμήθειας με την διαδικασία της απ’ευθείας 
ανάθεσης. 

στ. Η εγγύηση συμμετοχής που αφορά τον προμηθευτή 
στον οποίο κατακυρώθηκε ή ανατέθηκε η προμήθεια επι- 
στρέφεται μετά την κατάθεση της προβλεπόμενης εγγύη¬ 
σης καλής εκτέλεσης και μέσα σε πέντε (5) ημέρες από 
την υπογραφή της σύμβάσης. Οι εγγυήσεις των λοιπών 
προμηθευτών που έλαβαν μέρος στον διαγωνισμό επι- 
στρέφονται μέσα σε πέντε (5) ημέρες από την ημερομηνία 
ανακοίνωσης κατακύρωσης ή ανάθεσης. 

ζ. Οι εγγυήσεις πρέπει να περιλαμβάνουν και τα ακό¬ 
λουθα: 

(1) Την ημερομηνία έκδοσης 

(2) Τον εκδότη 

(3) Την υπηρεσία προς την οποία απευθύνεται. 

(4) Τον αριθμό της εγγύησης. 

(5) Το ποσόν που καλύπτει η εγγύηση. 

(6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(7) Την σχετική διακήρυξη, την ημερομηνία διαγωνισμού 
και τα προς προμήθεια υλικά. 

(8) Ότι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διαιρέ- 
σεως της διζήσεως. 

(9) Ότι το παρόν της εγγύησης τηρείται στην διάθεση 
της υπηρεσίας ότι θα καταβληθεί ολικά ή μερικά χωρίς 
καμμία από μέρος του εκδότη αντίρρηση ή ένσταση και 
χωρίς να ερευνηθεί το βάσιμο ή μη της απαίτησης, μέσα 
σε τρεις (3) ημέρες από απλής έγγραφης ειδοποίησης. 

(10) Ότι σε περίπτωση κατάπτωσης της εγγύησης, το 
ποσόν της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης, (Η 
εγγύηση πρέπει να ισχύει τουλάχιστον επί ένα μήνα μετά 
τη λήξη του χρόνου της προσφοράς που ζητά η διακή¬ 
ρυξη). 

(12) Ότι ο εκδότης της εγγύησης υποχρεούται να προ- 
βεί στην παράταση τηςισχύος της εγγύησης ύστερα και 
από απλό έγγραφο της υπηρεσίας που διενεργεί το διαγω¬ 
νισμό. 

Το σχετικό αίτημα πρέπει να γίνει πριν από την ημερο¬ 


μηνία λήξης της εγγύησης. 

η. Προσφορές χωρίς εγγύηση ή χωρίς την προσήκουσα, 
κατά τα ανωτέρω εγγύηση, απορρίπτονται ως απαράδε¬ 
κτες και δεν λαμβάνονται υπόψη. 

2. Εγγύηση καλής εκτέλεσης της σύμβασης. 

α. Ο προμηθευτής στον οποίο έγινε η κατακύρωση ή η 
ανάθεση, υποχρεούται να καταθέσει εγγύηση καλής εκτέ¬ 
λεσης των όρων της σύμβασης, το ύψος της οποίας αντι¬ 
στοιχεί σε ποσοστό 10% της συνολικής συμβατικής αξίας, 
χωρίς τον ΦΠΑ εκτός αν ορίζεται διαφορετικά στην διακή¬ 
ρυξη ή την πρόσκληση. 

β. Εγγύηση δεν απαιτείται στον πρόχειρο διαγωνισμό. 

γ. Η εγγύηση κατατίθεται προ ή κατά την υπογραφή της 
σύμβασης. 

δ. Οι εγγυήσεις πρέπει απαραίτητα να περιλαμβάνουν 
και τα ακόλουθα: 

(1) Την ημερομηνίο έκδοσης. 

(2) Τον εκδότη. 

(3) Την υπηρεσία προς την οποία απευθύνεται. 

(4) Τον αριθμό της εγγύησης. 

(5) Το ποσόν που καλύπτει η εγγύηση. 

(6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(7) Τον αριθμό της σχετικής σύμβασης και το προς προ¬ 
μήθεια υλικά. 

(8) Ότι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διακρί- 
σεως και διζήσεως. 

(9) Ότι το ποσόν της εγγύησης τηρείται στην διάθεση 
της υπηρεσίας και ότι θα καταβληθεί ολικά ή μερικά χωρίς 
καμία από μέρος του εκδότη αντίρρηση ή ένσταση και χω¬ 
ρίς να ερευνηθεί το βάσιμο ή μη της απαίτησης μέσα σε 
τρεις (3) ημέρες από απλής έγγραφης ειδοποίησης. 

(10) Ότι σε περίπτωση κατάπτωσης της εγγύησης το 
ποσόν της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης (ο 
χρόνος ισχύος της εγγύησης πρέπει να είναι μεγαλύτερος 
από τον συμβατικό χρόνο φόρτωσης ή παράδοσης, κατά 
τον χρόνο που με βάση τη σύμβαση ο αγοραστής υποχρε- 
ούται να παραλάβει τα υλικά πλέον (2) μήνες. 

(12) Ότι ο εκδότης της εγγύησης υποχρεούται να προ- 
βεί στην παράταση της ισχύος της εγγύησης ύστερα από 
απλό έγγραφο της υπηρεσίας. 

Το σχετικό αίτημα πρέπει να γίνει πριν από την ημερο¬ 
μηνία λήξης της εγγύησης. 

ε. Η εγγύηση επιστρέφεται μετά την οριστική ποσο¬ 
τική και ποιοτική παραλαβή του υλικού και ύστερα από 
τους δύο συμβαλλόμενους. Σε περίπτωση που το υλικό εί¬ 
ναι διαιρετό και η παράδοση γίνεται, σύμφωνα με τη σύμ¬ 
βαση, τμηματικά, η εγγύηση αποδεσμεύεται σταδιακά, 
ύστερα από γνωμοδότηση της υπηρεσίας Προμηθειών, 
κατά το ποσόν που αναλογεί στην αξία του μέρους της πο¬ 
σότητας που παραλήφθηκε οριστικά. Εάν στο πρωτό¬ 
κολλο παραλαβής αναφέρονται παρατηρήσεις ή υπάρχει 
εκπρόθεσμη παράδοση, η παραπάνω σταδιακή αποδέ¬ 
σμευση γίνεται μετά την αντιμετώπιση, κατά τα προβλε- 
πόμενα, των παρατηρήσεων και του εκπρόθεσμου. 

3. Εγγύηση προκαταβολής 

α. Με την υπογραφή της σύμβασης και εφόσον προβλέ- 
πεται απ’ αυτήν χορηγείται στον προμηθευτή προκατα¬ 
βολή σε ποσοστό μέχρι 50% της συνολικής συμβατικής 

αξίας, χωρίς ΦΠΑ. Η προκαταβολή χορηγείται με κατά¬ 
θεση ισόποσης εγγύησης που θα περιλαμβάνει καί όρο ότι 
καλύπτει και την καταβολή τόκων επί του ποσού της προ¬ 
καταβολής, σε περίπτωση εκπρόθεσμης παράδοσης ή μη 
παράδοσης υλικού. 

β. Οι εγγυήσεις περιλαμβάνουν και τα ακόλουθα: 

(1) Την ημερομηνία έκδοσης. 

(2) Τον εκδότη. 

(3) Την Υπηρεσία προς την οποία απευθύνεται. 

(4) Τον αριθμό της εγγύησης. 

(5) Το ποσόν που καλύπτει η εγγύηση και με τη ρήτρα 
ότι καλύπτονται και τόκοι σύμφωνα με τα οριζόμενα στα 
άρθρα 32 και 34 του ΠΔ 173/90. 

(6) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(7) Τον αριθμό της σχετικής σύμβασης και τα προς προ¬ 
μήθεια υλικά. 

(8) Ότι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διαιρέ- 
σεως και διζήσεως. 

(9) Ότι το ποσόν της εγγύησης τηρείται στην διάθεση 
της υπηρεσίας και ότι θα καταβληθεί ολικά ή μερικά χωρίς 
καμία από μέρος του εκδότη αντίρρηση ή ένσταση και χω¬ 
ρίς να ερευνηθεί το βάσιμο ή μη της απαίτησης, μέσα σε 
(3) ημέρες από απλής ένγραφης ειδοποίησης. 

(10) Ότι σε περίπτωση κατάπτωσης της εγγύησης, το 
ποσόν της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης (ο 
χρόνος ισχύος της εγγύησης πρέπει να είναι μεγαλύτερος 
από τον συμβατικό Χρόνο φόρτωσης ή παράδοσης, κατά 
τον χρόνο που με βάση της σύμβαση ο αγοραστής υποχρε- 
ούται να παραλάβει τα υλικά πλέον (2) μήνες. 

(12) Ότι ο εκδότης της εγγύησης υποχρεούται να προ- 
βεί στην παράταση της ισχύος της εγγύησης ύστερα από 
απλό έγγραφο της υπηρεσίας που διενεργεί τη σύμβαση. 

γ. Η εγγύηση επιστρέφεται μετά την οριστική ποσοτική 
και ποιοτική παραλαβή του υλικού καί ύστερα από την εκ¬ 
καθάριση των τυχόν απαιτήσεων από τους δύο συμβαλλό¬ 
μενους. Σε περίπτωση που το υλικό είναι διαιρετό και η 
παράδοση γίνεται, σύμφωνα με τη σύμβαση τμηματικά η 
εγγύηση αποδεσμεύεται σταδιακά κατά ποσόν που ανα¬ 
λογεί στην αξία του μέρους της ποσότητας που παραλή- 
φθηκε οριστικά. Εάν στο πρωτόκολλο παραλαβής αναφέ- 
ρονται παρατηρήσεις ή υπάρχει εκπρόθεσμη παράδοση, η 
παραπάνω σταδιακή αποδέσμευση γίνεται μετά την αντι¬ 
μετώπιση, κατά τα προβλεπόμενα των παρατηρήσεων, και 
του εκπρόθεσμου, (άρθρο 25 ΠΔ 173/90). 

ΕΚΤΕΛΕΣΗ ΠΡΟΜΗΘΕΙΩΝ 
Αρθρο 23 

Χρόνος φόρτωσης ή παράδοσης υλικών. 

1. Ο προμηθευτής υποχρεούται να παραδίδει το υλικό 
μέσα στα χρονικά όρια και με τον τρόπο που ορίζει η σύμ¬ 
βαση. 

2. Ο συμβατικός χρόνος φόρτωσης παράδοσης μπορεί 
με απόφαση του ΟΔΙΕ μετά από γνωμοδότηση της Υπηρε¬ 
σίας Προμηθειών να παρατείνεται μέχρι το 1/4 αυτού 
ύστερα από σχετικό αίτημα του προμηθευτή που υποβάλ¬ 
λεται υποχρεωτικά πριν απο την λήξη του συμβατικού χρό¬ 
νου. 

3.0 προμηθευτής υποχρεούται να ειδοποιεί την υπηρε¬ 


σία, την αποθήκη υποδοχής των υλικών και την επιτροπή 
παραλαβής για την ημερομηνία που προτίθεται να παρα- 
δώσει το υλικό, τουλάχιστον πέντε (5) εργάσιμες ημέρες 
νωρίτερα. 

4. Μετά από κάθε προσκόμιση υλικού στην αποθήκη 
υποδοχής τούτων, ο προμηθευτής υποχρεούται να υποβά¬ 
λει στην Υπηρεσία αποδεικτικό, θεωρημένο από τον 
υπεύθυνο της αποθήκης, στο οποίο να αναφέρονται η 
ημερομηνία προσκόμισης, το υλικό, η ποσότητα και ο 
αριθμός της σύμβασης σε εκτέλεση της οποίας προσκομί¬ 
στηκε. 

5. Ο συμβατικός χρόνος φόρτωσης παράδοσης μπορεί 
με απόφαση της Διοίκησης, ύστερα από γνωμοδότηση της 
Υπηρεσίας Προμηθειών να μετατίθεται σε περίπτωση σο- 
βαροτάτων λόγων που συνιστούν αντικειμενική αδυναμία 
εμπρόθεσμης παράδοσης ή ανωτέρας βίας. 

(άρθρο 26 ΠΔ 173/90). 

Αρθρο 24 

ΠΑΡΑΛΑΒΗ ΥΛΙΚΩΝ 

Σε περίπτωση που η σύμβαση προβλέπει μόνο μακρο¬ 
σκοπική εξέταση, συντάσσεται από την επιτροπή παραλα¬ 
βής οριστικό πρωτόκολλο (παραλαβής ή απόρριψης) μετά 
την διενέργεια του μακροσκοπικού ελέγχου. Όταν η σύμ¬ 
βαση προβλέπει, εκτός από την μακροσκοπική εξέταση 
και άλλους ελέγχους (όπως χημική εξέταση, μηχανική εξέ¬ 
ταση, πρακτική δοκιμασία) συντάσσεται από την επιτροπή 
παραλαβής, εκτός από το πρωτόκολλο μακροσκοπικού 
ελέγχου και δειγματοληψίας και οριστικό πρωτόκολλο 
(παραλαβής ή απόρριψης) μετά τα αποτελέσματα των 
ελέγχων τούτων. Εαν λόγω της φύσης του είδους, όλοι οι 
προβλεπόμενοι από την σύμβαση έλεγχοι γίνονται από την 
επιτροπή παραλαβής και δεν μεσολαβούν εργαστηριακοί 
και λοιποί έλεγχοι για την σύνταξη του οριστικού πρωτο¬ 
κόλλου, τούτο συντάσσεται από την επιτροπή χωρίς να 
προηγηθεί σύνταξη πρωτοκόλλου μακροσκοπικού ελέγ¬ 
χου και δειγματοληψίας. 

Σε περίπτωση που η Επιτροπή παραλαβής απορρίψει το 
υλικό, αναφέρει στο σχετικό πρωτόκολλο τις παρεκκλί¬ 
σεις που παρουσιάζει τούτο από τους όρους της σύμβα¬ 
σης και τους λόγους της απόρριψης και γνωματεύει αν το 
υλικό μπορεί να χρησιμοποιηθεί. Εφόσον κριθεί από το 
αρμόδιο όργανο ότι οι παρεκκλίσεις του υλικού δεν επηρε¬ 
άζουν την καταλληλότητά του μπορεί να χρησιμοποιηθεί, 
με απόφαση της Διοίκησης μπορεί να εγκριθεί η παρα¬ 
λαβή του υλικού που απορρίφθηκε από την Επιτροπή πα¬ 
ραλαβής, με ή χωρίς έκπτωση επί της συμβατικής τιμής. 

Ύστερα από την απόφαση αυτή η επιτροπή παραλαβής 
υποχρεούται να προβεί στην παραλαβή του υλικού και να 
συντάξει σχετικό πρωτόκολλο οριστικής παραλαβής σύμ¬ 
φωνα με τα αναφερόμενα στην απόφαση. 

Εάν το υλικό απορρίπτεται από την επιτροπή παραλα¬ 
βής λόγω παρεκκλίσεων που διαπιστώθηκαν κατά τον μα¬ 
κροσκοπικό έλεγχο, η επιτροπή δεν προβαίνει στην λήψη 
και αποστολή δειγμάτων και αντιδειγμάτων για άλλους πε¬ 
ραιτέρω ελέγχους. Τα παραπάνω δείγματα λαμβάνονται 
και αποστέλλονται προς έλεγχο στην περίπτωση, πού με 
απόφαση της Διοίκησης εγκρίθηκε η παραλαβή υλικού 
που απορρίφθηκε απο την επιτροπή παραλαβής λόγω πα¬ 
ρεκκλίσεων που διαπιστώθηκαν κατά τον έλεγχο. 

Στην περίπτωση αυτή το οριστικό πρωτόκολλο (παραλά- 
βής ή απόρριψης) συντάσσεται μετά τα αποτελέσματα του 

ελέγχου των δειγμάτων. Με απόφαση της Διοίκησης 
ύστερα απο γνωμοδότηση της Υπηρεσίας Προμηθειών 
μπορεί να εγκριθεί η παραλαβή υλικού για το οποίο η επι¬ 
τροπή παραλαβής εξέδωσε οριστικό πρωτόκολλο, στο 
οποίο αναφέρει παρεκκλίσεις από τους όρους της σύμβα¬ 
σης με ή χωρίς έκπτωση. 

Σε δευτεροβάθμια επιτροπή παραλαβής παραπέμπο- 
νται για επανεξέταση περιπτώσεις υλικών που απορρί- 
φθηκαν ή κρίθηκαν παραληπτέα με αποκλίσεις που διαπι¬ 
στώθηκαν κατά τον έλεγχο ή από άλλους ελέγχους που 
διενέργησε η πρωτοβάθμια επιτροτή παραλαβής. 

Η παραπομπή κατά τα ανωτέρω γίνεται ύστερα από σχε¬ 
τικό αίτημα του προμηθευτή ή αυτεπάγγελτα από την 
Υπηρεσία. Η δευτεροβάθμια επιτροπή παραλαβής προ¬ 
βαίνει, κατά περίπτωση, στους ελέγχους που διενεργεί 
και η πρωτοβάθμια επιτροπή παραλαβής και συντάσσει 
σχετικό πρωτόκολλο (παραλαβής ή απόρριψης). Σε περί¬ 
πτωση που η σύμβαση προβλέπει εκτός από τον έλεγχο 
και άλλους ελέγχους η επιτροπή, εάν το υλικό κρίνεται απ’ 
αυτόν παραληπτέο με βάση τον μακροσκοπικό έλεγχο, 
λαμβάνει και αποστέλλει τα προβλεπόμενα δείγματα και 
αντιδείγματα. Στην περίπτωση που το υλικό κρίνεται από 
την Επιτροπή παραλαβής απορριπτέο με βάση τον έλεγχο, 
δεν προβαίνει σε δειγματοληψία και στους τυχόν περαι¬ 
τέρω προβλεπόμενους ελέγχους. Εφόσον κριθεί από το 
αρμόδιο όργανο ότι οι παρεκκλίσεις αυτές του υλικού δεν 
επηρεάζουν την καταλληλότητα του και μπορεί να χρησι¬ 
μοποιηθεί με απόφαση της Διοίκησης μπορεί να εγκριθεί 
η παραλαβή του υλικού που απορρίφθηκε από την επι¬ 
τροπή παραλαβής με ή χωρίς έκπτωση επί της συμβατικής 
τιμής. 

Υστερα από την απόφαση αυτή, η δευτεροβάθμια επι¬ 
τροπή παραλαβής υποχρεούται να προβεί στην παραλαβή 
του υλικού και να συντάξει σχετικό πρωτόκολλο οριστικής 
παραλαβής, σύμφωνα με τα αναφερόμενα στην απόφαση. 
Το αίτημα για επανεξέταση υλικού σε δευτεροβάθμια επι¬ 
τροπή παραλαβής, υποβάλλεται από τον προμηθευτή, 
μέσα σε ανατρεπτική προθεσμία είκοσι (20) ημερών από 
την ημερομηνία κοινοποίησης της σχετικής απόφασης. Τα 
έξοδα της δευτεροβάθμιας επιτροπής παραλαβής, βαρύ¬ 
νουν τον προμηθευτή, εφόσον τα είδη απορριφθούν ορι¬ 
στικά ή παραληφθούν με έκπτωση, ανεξάρτητα εάν η ανά¬ 
θεση για επανέξεταση γίνεται μετά από αίτημα του προ¬ 
μηθευτή ή αυτεπάγγελτα. Τα έξοδα αυτά καταλογίζονται 
με απόφαση της Διοίκησης και εκπίπτονται από τον προ¬ 
μηθευτή ή εισπράττονται από την εγγύηση καλής εκτέλε¬ 
σης της σύμβασης. 

Τα πρωτόκολλα που συντάσσονται από τις επιτροπές 
παραλαβής (πρωτοβάθμιες ή δευτεροβάθμιες) κοινο¬ 
ποιούνται υποχρεωτικά και στους προμηθευτές (άρθρο 27 
Π.Δ. 173/90). 

Αρθρο 25 

ΧΡΟΝΟΣ ΠΑΡΑΛΑΒΗΣ ΥΛΙΚΩΝ 

Η παραλαβή των υλικών και η έκδοση των σχετικών 
πρωτοκόλλων παραλαβής πραγματοποιείται μέσα στον 
καθοριζόμενο από την σύμβαση χρόνο. 

Σε περίπτωση που η σύμβαση προβλέπει μόνο εξέταση, 
και άλλους ελέγχους που διενεργούνται από την ίδια την 
επιτροπή ή και ελέγχους που διενεργούνται από άλλα όρ¬ 
γανα (όπως εργαστήρια, δοκιμαστήρια) που ανήκουν στον 
φορέα, ο συμβατικός χρόνος παραλαβής αρχίζει από την 


ημερομηνία πραγματικής προσκόμισης του υλικού. 

Σε περίπτωση που η σύμβαση προβλέπει εκτός από 
εξέταση και άλλους ελέγχους που διενεργούνται από άλλα 
όργανα πού δεν ανήκουν στον φορέα, ο συμβατικός χρό¬ 
νος παραλαβής αρχίζει από την ημερομηνία πραγματικής 
προσκόμισης του υλικού χωρίς να υπολογίζεται σ’ αυτόν 
το χρονικό διάστημα από την αποστολή των δειγμάτων για 
έλεγχο μέχρι την κοινοποίηση των αποτελεσμάτων του 
ελέγχου στην επιτροπή. 

Εφόσον ο προμηθευτής δεν τηρήσει την υποχρέωση 
της παραγράφου 3, του άρθρου 26 του Π.Δ. 173/90 ο 
συμβατικός χρόνος παραλαβής αρχίζει απο την ημερομη¬ 
νία που η επιτροπή παραλαβής είναι σε θέση να προβεί 
στην διαδικασία παραλαβής. 

Εάν η παραλαβή των υλικών και η σύνταξη του σχετικού 
πρωτοκόλλου δεν πραγματοποιηθεί από την επιτροπή πα¬ 
ραλαβής μέσα στον οριζόμενο από την σύμβαση χρόνο, 
θεωρείται ότι η παραλαβή συντελέσθηκε αυτοδίκαια, με 
κάθε επιφύλαξη των δικαιωμάτων του ΟΔΙΕ εκδίδει προς 
τούτο σχετική απόφαση με βάση μόνο το θεωρημένο από 
την υπηρεσία που παραλαμβάνει τα υλικά αποδεικτικό 
προσκόμισης τούτων, σύμφωνα με την απόφαση αυτή η 
αποθήκη του φορέα εκδίδει δελτίο εισαγωγής του υλικού 
και εγγραφής του στα βιβλία της προκειμένου να παγμα- 
τοποιηθεί η πληρωμή του προμηθευτή (άρθρο 28 Π.Δ. 
173/90). 

Αρθρο 26 

ΝΑΥΛΩΣΗ - ΑΣΦΑΛΙΣΗ 

Στην περίπτωση που η προμήθεια πραγματοποιείται με 
τον όρο παράδοσης ΡΟΒ-ΡΟΤ, εκλογή του μεταφορικού 
μέσου γίνεται με μέριμνα και δαπάνη του αγοραστή. Ο 
προμηθευτής μετά την υπογραφή της σύμβασης υποχρε- 
ούται να ζητήσει από τον αγοραστή έγγραφες οδηγίες 
σχετικά με την μεταφορά του υλικού. Στις άλλες περιπτώ¬ 
σεις η εκλογή του μεταφορικού μέσου γίνεται με περιορι¬ 
σμούς. 

α) Δεν επιτρέπεται η μεταφόρτωση σε ενδιάμεσους 
σταθμούς ή λιμάνια, χωρίς ειδική έγκριση του αγοραστή. 

β) Εφόσον το μεταφορικό μέσο είναι πλοίο, τούτο υπό- 
κειται στους όρους και συμφωνίες της 01Α85ΙΡΙ0ΑΤΙ0Ν 
01ΑΙΙ5Ε5. 

Επίσης η φόρτωση γίνεται μέσα στα κύτη και όχι στο κα¬ 
τάστρωμα του πλοίου εκτός των περιπτώσεων εκείνων 
που δοθεί ειδική άδεια από τον αγοραστή. Τυχόν ασφάλι¬ 
στρα λόγω ηλικίας του πλοίου, ή από οποιαδήποτε άλλη 
αιτία, βαρύνουν τον προμηθευτή, όταν η προμήθεια γίνε¬ 
ται με τον όρο παράδοσης Ο + Ρ. 

Στην περίπτωση που η προμήθεια πραγματοποιείται με 
όρο που η ασφάλιση γίνεται με μέριμνα και δαπάνη του 
προμηθευτή, αυτή ανατίθεται σε ασφαλιστική εταιρεία και 
καλύπτει κινδύνους επιλογής του αγοραστή, ανάλογα με 
την φύση του εμπορεύματος, τα περιστατικά του ταξιδιού, 
τη συσκευασία και λοιπούς συναφείς παράγοντες οι 
οποίοι θα ορίζονται στην σχετική σύμβαση. Εκτός από 
τούς παραπάνω κινδύνους, καλύπτονται και κίνδυνοι όπως 
πολέμου, απεργιών, στάσεων πολιτικών ταραχών, όπως 
αυτοί ορίζονται στις ρήτρες του ινστιτούτου των ασφαλι¬ 
στών Λονδίνου που ισχύουν κάθε φορά. 

Σε όλες τις περιπτώσεις ασφαλίσεων η έναρξη και η 
λήξη των ασφαλιζομένων κινδύνων μεταφοράς θα γίνεται 
σύμφωνα με την ρήτρα από αποθήκη σε αποθήκη (\Λ/ΑΒΕ- 

ΗΟΙΙ3Ε ΤΟ ννΑΡΕΗΟΙΙδΕ) περιλαμβανομένης και της πα¬ 
ραμονής των εμπορευμάτων στους τελωνειακούς χώρους 
ή άλλας αποθήκες ΤΒΑΝ8ΙΤ0 του τόπου προορισμού των 
υλικών, για 45 ημέρες από την άφιξή τους). 

Αρθρο 27 

ΠΟΙΟΤΙΚΟΣ ΕΛΕΓΧΟΣ ΣΤΟ ΕΞΩΤΕΡΙΚΟ 

1. Όταν τα υλικά εισάγονται από το εξωτερικό πριν από 
την φόρτωση τούτων ή κατά το στάδιο κατασκευής τους, ο 
αγοραστής μπορεί να αναθέσει σύμφωνα με τις κείμενες 
διατάξεις περί κρατικών προμηθειών, τον ποιοτικό και πο¬ 
σοτικό έλεγχο σε διεθνές γραφείο ελέγχου. Στην περί¬ 
πτωση αυτή, η οριστική παραλαβή του υλικού γίνεται στην 
Ελλάδα από την αρμόδια επιτροπή παραλαβής, σύμφωνα 
με τα οριζόμενα από την σύμβαση και τις κείμενες διατά¬ 
ξεις. 

Εάν τα αποτελέσματα του ελέγχου της επιτροπής πα¬ 
ραλαβής διαφέρουν από εκείνα του διεθνούς γραφείου 
ελέγχου το γραφείο τούτο υποχρεούται να καλύψει κάθε 
σχετική ζημία που προέκυψε για τον ΟΔΙΕ. 

2. Έναντι του διεθνούς γραφείου ελέγχου ο προμηθευ¬ 
τής έχει τις εξής υποχρεώσεις. 

α. Να διαθέτει τα απαιτούμενα τεχνικά μέσα και εργατο- 
τεχνικό προσωπικό για μετακίνηση, μετατόπιση, στοιβα- 
σία κ.λ.π του προς έλεγχο υλικού. 

β. Να διαθέτει για την εξακρίβωση της ποιότητας του 
προς έλεγχο υλικού όσα τεχνικά μέσα έχει στην διάθεσή 
του. 

γ. Να έχει συγκεντρωμένα τα υλικά στην ίδια πόλη ή το¬ 
ποθεσία άλλως βαρύνεται με τα πρόσθετα έξοδα του 
ελέγχου. 

δ. Να ενημερώνει τα αρμόδια όργανα του διεθνούς γρα¬ 
φείου ελέγχου, σχετικά με την πορεία εκτέλεσης της πα¬ 
ραγγελίας . 

ε. Σε περίπτωση απόρριψης των υλικών από το διεθνές 
γραφείο ελέγχου, ο προμηθευτής βαρύνεται με τα έξοδα 
που θα προκύψουν από τον απαιτούμενο δεύτερο έλεγχο 
ή ελέγχους. 

3. Εάν δεν προσέλθει έγκαιρα το διεθνές γραφείο ελέγ¬ 
χου για τον έλεγχο του υλικού, ο προμηθευτής υποχρεού- 
ται να απευθυνθεί στην αρμόδια υπηρεσία που εκτελεί την 
προμήθεια, για να προβεί στις απαραίτητες ενέργειες. 

4. Η αξία των δειγμάτων και αντιδειγμάτων του υλικού, 
όπου τούτο απαιτείται, κατά τον έλεγχο στο εξωτερικό, 
βαρύνει τον προμηθευτή. 

5. Το διεθνές γραφείο ελέγχου υποχρεούται. 

α. Σε περίπτωση που διαπιστωθεί ότι το υλικό δεν αντα- 
ποκρίνεται στις απαιτήσεις της σύμβασης, να μην εκδώσει 
το πιστοποιητικό ελέγχου, αλλά να ενημερώσει αμέσως 
τον αγοραστή προκειμένου να λάβει Οδηγίες για τις πε¬ 
ραιτέρω ενέργειές του. 

β. Να αποκαταστήσει κάθε ζημία που θα προκύψει σε 
βάρος του αγοραστή από καθυστέρηση έκδοσης του πι¬ 
στοποιητικού ελέγχου, ή από έκδοση πιστοποιητικού με 
εσφαλμένα στοιχεία. 

6.0 αγοραστής αντί να αναθέσει τον έλεγχο σε διεθνές 
γραφείο ελέγχου, μπορεί να αποστείλει επιτροπή σε εξει- 
δικευμένους υπαλλήλους για την διενέργεια του ελέγχου 
στο εξωτερικό. 

Στην περίπτωση αυτή η επιτροπή συντάσσει και υπο¬ 
βάλλει στον αγοραστή πρακτικό του διενεργηθέντος 
ελέγχου. 


Οι υποχρεώσεις του προμηθευτή έναντι της επιτροπής 
είναι οι ίδιες με εκείνες προς το διεθνές γραφείο ελέγχου 
(άρθρο 31 Π.Δ. 173/90). 

Άρθρο 28 

ΑΝΑΚΟΙΝΩΣΗ ΦΟΡΤΩΣΗΣ 

1. Ο προμηθευτής αμέσως μετά την φόρτωση των υλι¬ 
κών, υποχρεούται να γνωστοποιήσει στον αγοραστή, με 
τηλεγράφημα ή τηλέτυπα τά στοιχεία φόρτωσης στα 
οποία να περιλαμβάνονται τουλάχιστον. 

α. Ο αριθμός της σύμβασης και της σχετικής πίστωσης 
της Τράπεζας της Ελλάδος, αν υπάρχει. 

β. Σε περίπτωση που η μεταφορά γίνεται με πλοίο, το 
όνομα του πλοίου, η εθνικότητά του και η σημαία του. 

γ. Ο αριθμός των κιβωτίων, τα επι αυτών σημεία και 
αριθμοί, καθώς και η φορτωθείσα ποσότητα και το βάρος 
(μικτό-καθαρό). 

δ. Η ημερομηνία φόρτωσης. 

ε. Η πιθανή ημερομηνία άφιξης του μεταφορικού μέσου 
στον τόπο προορισμού. 

2. Εάν ο προμηθευτής παραλείψει ή καθυστερήσει να 
αποστείλλει το παραπάνω τηλεγράφημα ή τηλέτυπο, βα- 
ρϋνεται με τυχόν έξοδα υπερημεριών και παραμονής σε 
τελωνειακούς χώρους ή χώρους ΤΒΑΝ5ΙΤΟ των συμβατι¬ 
κών υλικών, από την επομένη της άφιξης του μεταφορικού 
μέσου μέχρι την παραλαβή τους. 

Άρθρο 29 

ΚΥΡΩΣΕΙΣ ΓΙΑ ΕΚΠΡΟΘΕΣΜΗ 
ΦΟΡΤΩΣΗ - ΠΑΡΑΔΟΣΗ 

1. Σε περίπτωση που το υλικό φορτωθεί-παραδοθεί ή 
αντικατασταθεί μετά την λήξη του συμβατικού χρόνου 
όπως διαμορφώθηκε με τυχόν μετάθεση και μέχρι λήξης 
του χρόνου της παράτασης που χορηγήθηκε σύμφωνα με 
το άρθρο 26 του ΠΔ173/90, επιβάλλονται, εκτός των τυ¬ 
χόν προβλεπομένων, κατά περίπτωση, κυρώσεων και πρό¬ 
στιμο που υπολογίζεται ως εξής: 

α. Για καθυστέρηση που περιορίζεται σε χρονικό διά¬ 
στημα που δεν υπερβαίνει το 1 /2 του μέγιστου προβλεπο- 
μένου, από το άρθρο 26 χρόνου παράτασης, 2.5% επί της 
συμβατικής αξίας της ποσότητας που παραδόθηκε εκπρό¬ 
θεσμα. 

Εάν κατά τον υπολογισμό του μισού του χρόνου παράτα¬ 
σης προκύπτει κλάσμα ημέρα, θεωρείται ολόκληρη 
ημέρα. 

β. Γ ια καθυστέρηση που υπερβαίνει το 1 /2,5% επί της 
συμβατικής αξίας της ποσότητας που παραδόθηκε εκπρό¬ 
θεσμα (άρθρο 32 ΠΔ 173/90). 

Άρθρο 30 

ΑΠΟΡΡΙΨΗ ΣΥΜΒΑΤΙΚΩΝ ΥΛΙΚΩΝ-ΑΝΤΙΚΑΤΑΣΤΑΣΗ 

1. Σε περίπτωση οριστικής απόρριψης ολόκληρης ή μέ¬ 
ρους της συμβατικής ποσότητας των υλικών, με απόφαση 
του ΟΔΙΕ, ύστερα από γνωμοδότηση της Υπηρεσίας Προ¬ 
μηθειών, μπορεί να εγκρίνεται αντικατάστασή της με άλλη 
που να είναι σύμφωνη με τους όρους της σύμβασης, μέσα 
σε τακτή προθεσμία που ορίζεται από την απόφαση αυτή. 
Η προθεσμία αυτή δεν μπορεί να είναι μεγαλύτερη του 
1 /4 του συνολικού συμβατικού χρόνου ή του 1 /2 αυτού 
όταν ο συμβατικός χρόνος δεν είναι μεγαλύτερος των 30 

ημερών, σε περίπτωση που η αντικατάσταση γίνεται μετά 
τη λήξη του, ο δε προμηθευτής θεωρείται ως εκπρόθε¬ 
σμος και υπόκειται σε κυρώσεις λόγω εκπρόθεσμης παρά¬ 
δοσης. Εάν ο προμηθευτής δεν αντικαταστήσει τα υλικά 
που απορρίφθηκαν μέσα στην προθεσμία που του τά¬ 
χθηκε και εφόσον έχει λήξει ο συμβατικός χρόνος, κηρύσ¬ 
σεται έκπτωτος και υπόκειται στις προβλεπόμενες κυρώ¬ 
σεις. Με την απόφαση αυτή καθορίζεται προθεσμία 20 
ημερών από την κοινοποίησή της για την παραλαβή των 
απορριφθέντων υλικών. Εάν η παραλαβή γίνει μετά την 
παρέλευση των 5 πρώτων ημερών, επιβάλλεται πρόστιμο 
στον προμηθευτή 10% επί της αντίστοιχης συμβατικής 
αξίας. Σε περίπτωση τμηματικών παραδόσεων, τα απορρι- 
φθέντα υλικά δεν επιστρέφονται πριν την ολοκλήρωση 
παράδοσης των υλικών και των υπολοίπων τμηματικών πα¬ 
ραδόσεων. Μετά την παρέλευση του εικοσαημέρου και 
εφόσον δεν παραληφθούν τα υλικά, πέραν του προστίμου 
τα υλικά εκποιούνται ή καταστρέφονται κατά την κρίση 
του ΟΔΙΕ σύμφωνα με τα ισχύοντα. 

2. Η επιστροφή των υλικών που απορρίφθηκαν γίνεται 
μετά την προσκόμιση ίσης ποσότητας με την απορρι- 
φθείσα και αφού παραληφθεί οριστικά. Στην περίπτωση 
αυτή ο προμηθευτής υποχρεούται να παραλάβει την πο¬ 
σότητα που απορρίφθηκε και αντικαταστάθηκε μέσα σε 
20 ημέρες από την ημερομηνία της οριστικής παραλαβής 
της νέας ποσότητας. Η προθεσμία αυτή μπορεί να παρα- 
ταθεί ύστερα από αίτημα του προμηθευτή, που θα υπο¬ 
βληθεί απαραίτητα πέντε (5) ημέρες τουλάχιστον πριν 
από την εκπνοή της, με απόφαση του ΟΔΙΕ που επιβάλλει 
πρόστιμο σε ποσοστό 2,5% επί της συμβατικής αξίας της 
συγκεκριμένης ποσότητας. Εάν παρέλθει η προθεσμία 
αυτή και η παράταση που τυχόν χορηγηθεί και ο προμη¬ 
θευτής δεν παρέλαβε την απορριφθείσα ποσότητα, ο φο¬ 
ρέας μπορεί να προβεί στην καταστροφή ή εκποίηση της 
ποσότητας αυτής, κατά τα ισχύοντα. (Άρθρο 33 ΠΔ 173/ 
90). 

Άρθρο 31 

ΚΗΡΥΞΗ ΠΡΟΜΗΘΕΥΤΗ ΕΚΠΤΩΤΟΥ 

1. Ο προμηθευτής που δεν προσέρχεται μέσα στην 
προθεσμία που του ορίστηκε, να υπογράψει τη σχετική 
σύμβαση, κηρύσσεται υποχρεωτικά έκπτωτος από την κα- 
τακύρωση ή ανάθεση που έγινε στο όνομά του και από 
κάθε δικαίωμα που απορρέει από αυτήν, με απόφαση του 
ΔΣ του ΟΔΙΕ, ύστερα από γνωμοδότηση της Υπ. Προμη¬ 
θειών. 

2. Με την ίδια διαδικασία ο προμηθευτής κηρύσσεται 
υποχρεωτικά έκπτωτος από τη σύμβαση και από κάθε δι¬ 
καίωμά του που απορρέει απ’ αυτήν, εφόσον δεν φόρ¬ 
τωσε, παρέδωσε ή αντικατέστησε τα συμβατικά υλικά, 
μέσα στο συμβατικό χρόνο ή στο χρόνο παράτασης που 
του δόθηκε, σύμφωνα με όσα προβλέπονται στο άρθρο 26 
του Π.Δ. 173/90. 

3. Ο προμηθευτής δεν κηρύσσεται έκπτωτος από την 
κατακύρωση ή ανάθεση ή τη σύμβαση, όταν: 

α) Η σύμβαση δεν υπογράφηκε ή το υλικό δεν φορτώ¬ 
θηκε ή παραδόθηκε ή αντικαταστάθηκε με ευθύνη του 
Οργανισμού. 

β) Συντρέχουν λόγοι ανωτέρας βίας. 

4. Με την απόφαση κήρυξης προμηθευτή εκπτώτου 
από τη σύμβαση μπορεί να του παρασχεθεί η δυνατότητα 
παράδοσης του υλικού μέχρι την προηγούμενη της ημερο¬ 


μηνίας διενέργειας του διαγωνισμού που γίνεται σε βάρος 
του πέραν της οποίας ουδεμία παράδοση ή αντικατά¬ 
σταση απορριφθέντος υλικού γίνεται δεκτή. 

5. Στον προμηθευτή που κηρύσσεται έκπτωτος από την 
κατακύρωση, ανάθεση, ή σύμβαση, επιβάλλονται, με από¬ 
φαση του ΔΣ ΟΔΙΕ, ύστερα από γνωμοδότηση της Υπ. 
Προμηθευτών αθροιστικά ή διαζευκτικά, οι παρακάτω κυ¬ 
ρώσεις: 

α) Κατάπτωση ολική ή μερική της εγγύησης συμμετοχής 
ή καλής εκτέλεσης της σύμβασης, κατά περίπτωση. 

β) Προμήθεια του υλικού σε βάρος του εκπτώτου προ¬ 
μηθευτή είτε από τους υπόλοιπους προμηθευτές που εί¬ 
χαν λάβει μέρος στον διαγωνισμό ή είχαν κληθεί για απ’ 
ευθείας ανάθεση, είτε με διενέργεια διαγωνισμού είτε με 
απ’ευθείας αγορά αν συντρέχουν οι προϋποθέσεις. Κάθε 
άμεση ή έμμεση προκαλούμενη ζημιά του Οργανισμού ή 
το τυχόν διαφέρον που θα προκύψει, καταλογίζεται σε βά¬ 
ρος του εκπτώτου προμηθευτή. Ο καταλογισμός αυτός γί¬ 
νεται ακόμη και στην περίπτωση που δεν πραγματοποιεί¬ 
ται νέα προμήθεια του υλικού, κατά τα παραπάνω οριζό¬ 
μενα. Στην περίπτωση αυτή, ο υπολογισμός του καταλογι- 
ζόμενου ποσού γίνεται με βάση κάθε στοιχείο, κατά την 
κρίση του αρμόδιου και με βάση τις αρχές της καλής πί¬ 
στης και των συναλλακτικών ηθών. 

γ) Προσωρινός ή διαρκής αποκλεισμός του προμηθευτή 
από τις προμήθειες του ΟΔΙΕ. 

δ) Καταλογισμός στον προμηθευτή ποσού ίσου με το 
10% της αξίας των υλικών για τα οποία κηρύχθηκε έκπτω¬ 
τος όταν, του δόθηκε το δικαίωμα να παραδώσει τα υλικά 
μέχρι την προηγούμενη της ημερομηνίας διενέργειας του 
διαγωνισμού, ανεξάρτητα εάν τελικά έκανε ή όχι χρήση 
του δικαιώματος αυτού. Στην περίπτωση αυτή έχουν 
εφαρμογή και τα αναφερόμενα στην παρ. 2 του άρθρου 32 
του ΠΔ 173/90. 

ε) Η είσπραξη εντόκως της τυχόν προκαταβολής που 
χορηγήθηκε στον έκπτωτο από τη σύμβαση προμηθευτή, 
είτε από ποσόν που τυχόν δικαιούται να λάβει, είτε με κα¬ 
τάθεση του ποσού από τον ίδιο, είτε με κατάπτωση της εγ¬ 
γύησης προκαταβολής. Ο υπολογισμός των τόκων γίνεται 
από την ημερομηνία λήψης της προκαταβολής από τον 
προμηθευτή μέχρι την ημερομηνία έκδοσης της απόφα¬ 
σης κήρυξής του ως εκπτώτου, με το ισχύον κάθε φορά 
ανώτατο όριο επιτοκίου για τόκο από δικαιοπραξία, από 
την ημερομηνία δε αυτή και μέχρι της επιστροφής της, με 
το ισχύον κάθε φορά επιτόκιο για τόκο υπερημερίας. 

6. Σε περίπτωση που η προμήθεια υλικού σε βάρος έκ¬ 
πτωτου προμηθευτή γίνεται με τροποποίηση όρων ή τεχνι¬ 
κών προδιαγραφών της κατακύρωσης, της ανάθεσης ή 
της σύμβασης, από τις οποίες κηρύχθηκε έκπτωτος, κατά 
περίπτωση κατά τον υπολογισμό του διαφέροντος σε βά¬ 
ρος του, λαμβάνεται υπόψη η διαφορά που τυχόν προκύ¬ 
πτει από την τροποποίηση των σχετικών όρων ή τεχνικών 
προδιαγραφών, η οποία συμψηφίζεται με το προς καταλο- 
γιστικό ποσό (Άρθρο 34 ΠΔ 173/90). 

Άρθρο 32 

ΤΡΟΠΟΣ ΠΛΗΡΩΜΗΣ ΠΡΟΜΗΘΕΥΤΗ ΣΤΟ ΕΣΩΤΕ¬ 
ΡΙΚΟ. 

ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

1. Η πληρωμή της αξίας των υλικών στον προμηθευτή 
μπορεί να γίνει με έναν από τους παρακάτω τρόπους : 

α) Με την εξόφληση του 100% της συμβατικής αξίας 

μετά την οριστική παραλαβή των υλικών. 

β) Με την χορήγηση προκαταβολής μέχρι ποσοστού 
50% της συμβατικής αξίας χωρίς ΦΠΑ έναντι ισόποσης 
εγγύησης και το υπόλοιπο είτε μετά την οριστική παρα¬ 
λαβή των υλικών, είτε με πληρωμή ποσοστού 20% της 
συμβατικής αξίας χωρίς ΦΠΑ με το πρωτόκολλο παραλα¬ 
βής και εξόφλησης της υπόλοιπης συμβατικής αξίας με 
τον συνολικό ΦΠΑ μετά την οριστική παραλαβή των υλι¬ 
κών. 

γ) Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής. 

δ) Με κάθε άλλο τρόπο που καθορίζεται απαραίτητα 
στη διακήρυξη. 

2. Στη διακήρυξη απαραίτητα καθορίζεται ο επιθυμητός 
τρόπος πληρωμής και οι σχετικές λεπτομέρειες. 

3. Οι παραπάνω τρόποι πληρωμής εφαρμόζονται & στις 
τμηματικές παραδόσεις εφόσον προβλέπονται από την 
σύμβαση. 

4. Τα δικαιολογητικά που απαιτούνται είναι τα εξής : 

α) Πρωτόκολλο οριστικής ποσοτικής και ποιοτικής πα¬ 
ραλαβής ή σε περίπτωση αυτοδίκαιης παραλαβής θεωρη¬ 
μένο αποδεικτικό προσκόμισης του υλικού στην αποθήκη 
σύμφωνα με το άρθρο 28 του Π.Δ. 173/90. 

β) Αποδεικτικό εισαγωγής του υλικού στην αποθήκη του 
ΟΔΙΕ. 

γ) Τιμολόγιο του προμηθευτή εις τριπλούν που να ανα¬ 
φέρει την ένδειξη ΕΞΟΦΛΗΘΗΚΕ. 

δ) Εξοφλητική απόδειξη του προμηθευτή, εάν το τιμο¬ 
λόγιο δεν φέρει την ένδειξη ΕΞΟΦΛΗΘΗΚΕ. 

ε) Κάθε άλλο δικαιολογητικό που τυχόν ήθελε ζητηθεί 
από τις υπηρεσίες που διενεργούν τον έλεγχο και την πλη¬ 
ρωμή. 

5. Στην περίπτωση που η σύμβαση προβλέπει ότι η κα¬ 
τασκευή των υλικών ή μέρος αυτών θα γίνει σε επαρχιακή 
βιομηχανία ή βιοτεχνία εκτός από τα παραπάνω δικαιολο- 
γητικά απαιτείται η προσκόμιση από τον προμηθευτή βε¬ 
βαίωσης της Δημόσιας Οικονομικής Υπηρεσίας του τόπου 
εγκατάστασης του συγκεκριμένου εργοστασίου που ορί¬ 
ζεται από την σύμβαση ότι τα υλικά κατασκευάσθηκαν στο 
εργοστάσιο αυτό. ( Αρθρο 35 ΠΔ 173/90). 

Αρθρο 33 

ΤΡΟΠΟΣ ΠΛΗΡΩΜΗΣ ΠΡΟΜΗΘΕΥΤΗ 
ΣΤΟ ΕΞΩΤΕΡΙΚΟ 
ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

1. Η πληρωμή της αξίας των υλικών στον προμηθευτή 
μπορεί νά γίνει με έναν από τους παρακάτω τρόπους: 

α) Με την εξόφληση του 100% της συμβατικής αξίας 
μετά την οριστική παραλαβή των υλικών. 

β) Με την χορήγηση προκαταβολής μέχρι ποσού 50% 
της συμβατικής αξίας χωρίς ΦΠΑ έναντι ισόποσης εγγύη¬ 
σης και το υπόλοιπο είτε μετά την οριστική παραλαβή των 
υλικών, είτε με πληρωμή ποσοστού 20% της συμβατικής 
αξίας χωρίς ΦΠΑ με το πρωτόκολλο παραλαβής και εξό¬ 
φλησης της υπόλοιπης συμβατικής αξίας με τον συνολικό 
ΦΠΑ μετά την οριστική παραλαβή των υλικών. 

γ) Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής. 

δ)Με κάθε άλλο τρόπο που καθορίζεται απαραίτητα στη 
διακήρυξη. 

2. Στη διακήρυξη απαραίτητα καθορίζεται ο επιθυμητός 
τρόπος πληρωμής και οι σχετικές λεπτομέρειες . 


3. Οι παραπάνω τρόποι πληρωμής εφορμόζονται και 
στις τμηματικές παραδόσεις εφόσον προβλέπονται από 
την σύμβαση. 

4. Η πληρωμή, της αξίας των υλικών στον προμηθευτή 
γίνεται μέσω της Τράπεζας της Ελλάδος, είτε με άνοιγμα 
ενέγγυας ανέκκλητης πίστωσης είτε με έμβασμα. Στην 
περίπτωση που η πληρωμή γίνεται με άνοιγμα πίστωσης 
δεν χορηγείται προκαταβολή. Όταν η πληρωμή γίνεται με 
έμβασμα, χορηγείται προκαταβολή. 

5. Τα δικαιολογητικά που απαιτούνται είναι τα εξής: 
α)Σε περίπτωση προμήθειας με παράδοση ΡΟΒ ή ΡΟΤ. 

(1) Πλήρης σειρά φορτωτικών πραγματικής φόρτωσης 
στο όνομα του Οργανισμού, ή σε διαταγή αυτού, που να 
αναφέρουν ότι ο ναύλος πληρώνεται στον τόπο προορι¬ 
σμού. 

(2) Πιστοποιητικό προέλευσης και κατασκευή των υλι¬ 
κών εις τριπλούν. 

(3) Τιμολόγιο του προμηθευτή εις εξαπλούν, που θα φέ¬ 
ρει την ένδειξη ότι έχει εξοφληθεί. 

(4) Εξοφλητική απόδειξη του προμηθευτή, στην περί¬ 
πτωση που το τιμολόγιο δεν φέρει ένδειξη ότι εξοφλή¬ 
θηκε. 

(5) Ζυγολόγιο ή μετρολόγιο εις εξαπλούν. 

(6) Πιστοποιητικό ποιοτικού και ποσοτικού ελέγχου, εάν 
ανατεθεί τέτοιος έλεγχος σε διεθνές γραφείο ελέγχου ή 
πρακτικό, εάν ανατεθεί ο έλεγχος αυτός σε επιτροπή. 

(7) Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα και αποδεικτικό εισαγωγής του υλι¬ 
κού στην αποθήκη του ΟΔΙΕ , εφόσον από τη σύμβαση 
προβλέπεται η πληρωμή να γίνεται μετά την οριστική πο¬ 
σοτική και ποιοτική ποραλαβή του υλικού στην Ελλάδα. 

(8) Αντίγραφο τηλεγραφήματος ή τηλετυπήματος του 
προμηθευτή, με το οποίο να γνωρίζει στην Υπηρεσία τα 
στοιχεία της φόρτωσης, 

β) Στην περίπτωση προμήθειας με τον όρο παράδοσης 
ΟΙΡ. 

Ολα τα παραπάνω δικαιολογητικά με την διαφορά ότι η 
φορτωτική θα αναφέρει ότι ο ναύλος έχει πληρωθεί. 

γ) Στην περίπτωση προμήθειας με τον όρο ΟΙΡ. (1) Όλα 
τα παραπάνω δικαιολογητικά για την περίπτωση Ο + Ρ. 

(2) Ασφαλιστήριο συμβόλαιο ή πιστοποιητικό ασφάλι¬ 
σης ασφαλιστικής Εταιρείας, που να καλύπτει τους κινδύ¬ 
νους που προβλέπονται στο άρθρο 29 του Π.Δ. 173/90. 

(3) Απόδειξη πληρωμής των ασφαλίστρων. 

6) Πέραν των ανωτέρω δικαιολογητικών ηι αρμόδια υπη¬ 
ρεσία μπορεί να ζητήσει και οποιοδήποτε άλλο, (άρθρο 36 
ΠΔ 173/90). 

Αρθρο 34 

ΔΕΙΓΜΑΤΑ - ΔΕΙΓΜΑΤΟΛΗΨΙΑ 
ΕΡΓΑΣΤΗΡΙΑΚΕΣ ΕΞΕΤΑΣΕΙΣ 

Τα δείγματα που χρησιμοποιούνται κατά την διενέργεια 
των προμηθειών υπάγονται στις παρακάτω κατηγορίες: 
α) Δείγματα φορέων. 

Στην κατηγορία αυτή υπάγονται τα δείγματα που απο¬ 
στέλλουν οι φορείς για τους οποίους προορίζονται τα 
προς προμήθεια υλικά,βάσει των οποίων θα πραγματοποι¬ 
ηθεί η προμήθεια, 
β) Δείγματα προμηθευτών. 

Στην περίπτωση αυτή υπάγονται τα δείγματα που κατα¬ 
θέτουν οι προμηθευτές, όταν απαιτείται κατά την διενέρ¬ 
γεια του διαγωνισμού. 

γ) Δείγματα από τα προς παραλαβή συμβατικά υλικά. 

Στην κατηγορία αυτή υπάγονται τα δείγματα που λαμβά- 
νονται από τις επιτροπές παραλαβής προς δειγμάτιση των 
υλικών που παραδίδουν οι προμηθευτές σε εκτέλεση συμ- 
< βάσεων. 

2. Κάθε δείγμα ανάλογα με τη φύση του προς προμή¬ 
θεια υλικού, πρέπει να είναι σε ποσότητα ή μέγεθος επαρ¬ 
κές για την σχετική εξέταση. 

Η ποσότητα ή το μέγεθος των δειγμάτων μπορεί να ορί¬ 
ζονται: 

α) Απο τον ΟΔΙΕ που διενεργεί την προμήθεια, (κατηγο¬ 
ρία α). 

β) Με την διακήρυξη ή πρόσκληση, (κατηγορία β). 

γ) Από την σύμβαση προκειμένου για δείγματα των προς 
παραλαβή συμβατικών υλικών (κατηγορία γ), Εφόσον στη 
σχετική σύμβαση δεν αναφέρεται η ποσότητα για το μέγε¬ 
θος των δειγμάτων, ισχύουν οι διατάξεις για τις δειγματο¬ 
ληψίες του Γ ενικού Χημείου του Κράτους (Γ.Χ.Κ). 

3. Τα δείγματα όλων των κατηγοριών κατατίθενται στην 
αρμόδια Υπηρεσία εις διπλούν (δείγμα-αντίδειγμα) με 
εξαίρεση. 

α) τα δείγματα των φορέων, εφόσον η Υπηρεσία έχει 
ορίσει διαφορετικά. 

β) Τα δείγματα τα οποία λόγω της φύσης τους ή της 
αξίας τους δεν μπορούν να σταλούν ή να υποβληθούν εις 
διπλούν. 

γ) Τα δείγματα που λαμβάνουν οι επιτροπές παραλαβής 
κατά την διαδικασία ελέγχου των προς παραλαβή συμβατι¬ 
κών υλικών, τα οποία λαμβάνονται μεν εις διπλούν, πλην 
όμως, το ένα απ’ αυτά αποστέλλεται απευθείας απο την 
επιτροπή για εργαστηριακή ή μηχανική εξέταση ή χρησι¬ 
μοποιείται για πρακτική δοκιμασία. 

4. Εφόσον από την διακήρυξη ή την πρόσκληση δεν 
προβλέπεται κατάθεση δειγμάτων, τυχόν προσκομιζό- 
μενα από τους προμηθευτές δείγματα δεν γίνονται δεκτά. 

5. Δείγματα που δεν είναι κατά τρόπον εμφανή σύμ¬ 
φωνα με τα προβλεπόμενα από την διακήρυξη ή την πρό¬ 
σκληση δεν γίνονται δεκτά. 

6. Εφόσον τα δείγματα ανήκουν σε ευπαθή ή επικίν¬ 
δυνα υλικά, ο προμηθευτής υποχρεούται να αναφέρει 
τούτο εγγράφως επι του δείγματος στην ελληνική 
γλώσσα, καθορίζοντας συγχρόνως τον τρόπο φύλαξης και 
συντήρησή τους. Για δείγματα φορέων καθώς και δείγ¬ 
ματα από τα προς παραλαβή συμβατικά υλικά που ανή¬ 
κουν στην κατηγορία αυτή, την παραπάνω υποχρέωση 
έχει ο φορέας και ο Πρόεδρος της Επιτροπής αντίστοιχα. 

7. Εφόσον η προμήθεια του υλικού γίνεται με βάση δείγ¬ 
ματα του φορέα οι ενδιαφερόμενοι μπορούν να λαμβά¬ 
νουν γνώση του δείγματος αυτού κατά το διάστημα της 
προθεσμίας που ορίζεται από την διακήρυξη ή την πρό¬ 
σκληση είτε με απλή εξέταση αυτού από τους ενδιαφερο¬ 
μένους, είτε με λήψη αντιγράφου ή απεικόνισης αυτού, με 
δική τους μέριμνα και ευθύνη. 

8. Κατά την αξιολόγηση των προσφορών από το αρμόδιο 
όργανο, τίθενται υπόψη του και τα σχετικά δείγματα. Εφό¬ 
σον για την διενέργεια του ελέγχου από το αρμόδιο όρ¬ 
γανο είναι απαραίτητη η αποσφράγιση του δείγματος, 
αυτή γίνεται ενώπιον υπαλλήλου της Υπηρεσίας τήρησης 
των δειγμάτων, μετά δε τον έλεγχο, γίνεται επανασφρά- 
γιση του δείγματος. Επίσης ενώπιον του υπαλλήλου της 
Υπηρεσίας δειγμάτων γίνεται, όταν απαιτείται λήψη μέ¬ 
ρους του δείγματος. 


9. Η επισημοποίηση των δειγμάτων και αντιδειγμάτων 
γίνεται από το αρμόδιο για την τεχνική αξιολόγηση των 
προσφορών όργανο, ως εξής: 

- Των δειγμάτων που αποστέλλονται από τους φορείς για 
τους οποίους προορίζονται τα υλικά κατά το στάδιο έγκρι¬ 
σης των τεχνικών προδιαγραφών. Σε περίπτωση που κατά 
την διαδικασία έγκρισης τροποποιηθούν οι τεχνικές προ¬ 
διαγραφές, το επισημοποιούμενο δείγμα του φορέα δεν 
θα ισχύει κατά το μέρος στο οποίο τυχόν αναφέρονται οι 
τροποποιήσεις. 

- Των δειγμάτων καταθέτουν οι προμηθευτές κατά την 
διενέργεια των διαγωνισμών, μετά την κατακύρωση της 
προμήθειας. 

- Τα επισημοποιηθέντα δείγματα παραλαμβάνονται από 
την επιτροπή παραλαβής για να χρησιμοποιηθούν κατά το 
στάδιο των ελέγχων και επιστρέφονται μετά το πέρας της 
παραλαβής των υλικών, εφόσον λόγω της φύσης τους δεν 
καταστρέφονται κατά την διαδικασία των ελέγχων. 

10. Στον συμβασιούχο προμηθευτή παραδίδεται, 
ύστερα από αίτημα του, το επίσημο δείγμα του ΟΔΙΕ ή μέ¬ 
ρος αυτού, ανάλογα με την φύση του υλικού, για να του 
χρησιμεύσει κατά την κατασκευή του και υποχρεούται να 
το επιστρέφει το αργότερο με την παράδοση του υλικού. 

11. Η επιστροφή των δειγμάτων γίνεται ως εξής: 

α) Των φορέων, μέσα σε τριάντα ημέρες από την επι¬ 
στροφή τους από την επιτροπή παραλαβής και αφού έχει 
συντελεστεί, η οριστική παραλαβή του συμβατικού υλικού, 
με μέριμνα και ευθύνη του φορέα. 

β) Των προμηθευτών στους οποίους δεν κατακυρώθη¬ 
καν ή δεν ανατέθηκε προμήθεια, μέσα σε 15 ημέρες από 
την ημερομηνία της ανακοίνωσης κατακύρωσης ή ανάθε¬ 
σης με μέριμνα και ευθύνη τούτων. 

γ) Των συμβασιούχων προμηθευτών που κατατέθηκαν 
με την προσφορά τους και δεν καταστράφηκαν μερικώς ή 
ολικώς κατά την διαδικασία των ελέγχων μέσα σε τριάντα 
ημέρες από την επιστροφή του από την επιτροπή παραλα¬ 
βής και εφόσον έχει συντελεσθεί η οριστική παραλαβή με 
μέριμνα και ευθύνη τούτων. 

δ)Τα δείγματα που δεν χρησιμοποιήθηκαν για κατ’ 
έφεση εξέταση, επιστρέφονται μέσα σε τριάντα (30) ημέ¬ 
ρες από την οριστική παραλαβή των συμβατικών υλικών, 
με μέριμνα και ευθύνη του προμηθευτή. 

12. Τα δείγματα που δεν θα παραλειφθούν σύμφωνα με 
τα παραπάνω εκποιούνται από την Υπηρεσία παραλαβής 
και φύλαξης τους, εψόσον έχουν εμπορική αξία, άλλως 
καταστρέφονται από οριζόμενη προς τούτο επιτροπή. 

13. Η αξία των δειγμάτων και αντιδειγμάτων που λαμβά- 
νονται από τις επιτροπές παραλαβής, βαρύνει τους προ¬ 
μηθευτές και δεν καταβάλλεται. 

14. Εφόσον από την σύμβαση προβλέπονται και εργα¬ 
στηριακοί έλεγχοι αυτοί διενεργούνται από εργαστήρια 
του φορέα, εάν διατεθεί άλλως από το Γ.Χ.Κ. ή από οποιο- 
δήποτε άλλο εργαστήριο επιλογής του ΟΔΙΕ. 

15. Σε περίπτωση που ο προμηθευτής διαφωνεί με το 
αποτέλεσμα των εργαστηριακών εξετάσεων, μπορεί να 
ζητήσει εγγράφως κατ’ έφεση εξέταση των οικείων αντι- 
δειγμάτων. Η κατ’ έφεση εξέταση γίνεται ύστερα από έγ¬ 
γραφο της Υπηρεσίας από το Γ.Χ.Κ. ή σε περίπτωση που 
λόγω της φύσεως του υλικού ή της μορφής του ελέγχου, 
το Γ.Χ.Κ. δεν μπορεί να ανταποκριθεί στον έλεγχο, η κατ’ 
έφεση εξέταση γίνεται από οποιοδήποτε άλλο εργαστήριο 
του δημόσιου τομέα, εκτός από το εργαστήριο που διε- 

νήργησε την αρχική εξέταση. Στην περίπτωση που δεν 
υπάρχει άλλο κατάλληλο εργαστήριο από αυτό που διε- 
νήργησε τον αρχικό έλεγχο, ή κατ’ έφεση εξέταση γίνεται 
σε αυτό αλλά με εξεταστή του Γ.Χ.Κ. ή άλλου φορέα. Ο 
προμηθευτής υποχρεούται να καταθέσει το προβλεπό- 
μενο για την περίπτωση παράβολο. Το αίτημα του προμη¬ 
θευτή για την κατ’ έφεση εξέταση πρέπει να υποβάλλεται 
μέσα σε ανατρεπτική προθεσμία είκοσι (20) ημερών από 
την γνωστοποίηση σ’ αυτόν των αποτελεσμάτων της αρχι¬ 
κής εξέτασης. Κατ' έφεση εξέταση μπορεί να γίνει και αυ- 
τεπάγγελτα με απόφαση του ΟΔΙΕ, ύστερα από γνωμοδό¬ 
τηση της Επιτροπής Προμηθειών μέσα σε είκοσι (20) ημέ¬ 
ρες από την λήψη του πρωτοκόλλου της Επιτροπής παρα¬ 
λαβής. Κατά την κατ’ έφεση εξέταση παρίσταται εκπρό¬ 
σωπος του φορέα, υποχρεωτικά δε καλείται να παραστεί, 
εφόσον το επιθυμεί, και ο προμηθευτής. Εάν κατά την διε¬ 
νέργεια της κατ’ έφεση έξέτασης υπάρχει διαφωνία από 
τον εκπρόσωπο του φορέα ή τον προμηθευτή σε τεχνικό 
θέμα (όπως εφαρμοζόμενη μέθοδος εξέτασης, χρήση ορ¬ 
γάνων) αυτή διατυπώνεται με σαφήνεια σε σχετικό πρωτό¬ 
κολλο, η δε υπόθεση παραπέμπεται στο Ανώτατο Χημικό 
Συμβούλιο για γνωμάτευση. Το αποτέλεσμα της κατ’ 
έφεση εξέτασης είναι υποχρεωτικό και τελεσίδικο και για 
τα δύο μέρη, (άρθρο 37 ΠΔ 173/90). 

Άρθρο 35 
ΑΝΩΤΕΡΑ ΒΙΑΣ 

1. Σε περίπτωση ανωτέρας βίας η απόδειξη αυτής βαρύ¬ 
νει εξ ολοκλήρου τον προμηθευτή. 

2. Ο προμηθευτής που επικαλείται ανωτέρω βία υπο- 
χρεούται μέσα σε είκοσι (20) ημέρες από τότε που συνέ- 
βησον τα περιστατικά που συνιστούν την ανωτέρα βία, να 
αναφέρει εγγράφως αυτά και να προσκομίσει στην Υπη¬ 
ρεσία τα απαραίτητα αποδεικτικά στοιχεία. 

3. Σε περίπτωση που ο προμηθευτής μέσα στην ανω¬ 
τέρω προθεσμία δεν αναφέρει τα περιστατικά και δεν 
προσκομίσει τα απαιτούμενα αποδεικτικά στοιχεία, στε¬ 
ρείται του δικαιώματος να επικαλεσθεί την ύπαρξη ανωτέ¬ 
ρας βίας, (άρθρο 38 ΠΔ 173/90). 

Άρθρο 36 

ΕΠΙΛΥΣΗ ΔΙΑΦΟΡΩΝ 

1.0 προμηθευτής, ως προς την διακήρυξη και σύμβαση 
υπάγεται στην αρμοδιότητα των δικαστηρίων της έδρας 
του ΟΔΙΕ. 

2. Στη διακήρυξη η σύμβαση, μπορεί να ορίζεται, για την 
επίλυση διαφορών, αντί της προσφυγής στα δικαστήρια η 
προσφυγή των συμβαλλομένων σε διαιτησία που ορίζεται 
από την ισχϋουσα κάθε φορά σχετική προθεσμία. Οι απο¬ 
φάσεις της διαιτησίας είναι υποχρεωτικές για τους συμ- 
βαλλομένους (άρθρο 39 ΠΔ 173/90). 

Άρθρο 37 

ΣΥΓΚΡΟΤΗΣΗ ΕΠΙΤΡΟΠΩΝ 

1. Η αξιολόγηση των αποτελεσμάτων διαγωνισμών και 
απ’ ευθείας ανάθεσης, προμηθειών του ΟΔΙΕ γίνεται από 
επιτροπές. 

Οι επιτροπές συγκροτούνται με απόφαση του Διοικητι¬ 
κού Συμβουλίου του ΟΔΙΕ. 

Οι Επιτροπές είναι πενταμελείς, συγκροτούνται από 


υπαλλήλους που υπηρετούν με οποιαδήποτε σχέση εργα¬ 
σίας στον φορέα και λειτουργούν σύμφωνα με τις ισχύ- 
ουσς κάθε φορά γενικές διατάξεις περί συλλογικών οργά¬ 
νων. 

Οι Επιτροπές συγκροτούνται για χρονικό διάστημα ενός 
έτους. 

Οι Επιτροπές γνωμοδοτούν πέραν των θεμάτων αξιολό¬ 
γησης προσφορών και για κάθε θέμα που προκύπτει κατά 
την εκτέλεση των συμβάσεων. 

Με απόφαση της διοίκησης του ΟΔΙΕ συγκροτούνται 
κατά περίπτωση και ευκαιριακές επιτροπές ή ομάδες ερ¬ 
γασίας για την αντιμετώπιση ειδικών θεμάτων προμη¬ 
θειών. 

Με απόφαση καθορίζονται η αρμοδιότητα και το έργο 
της Επιτροπής ή ομάδα εργασίας, η συγκρότηση, η σύν¬ 
θεση, η διάρκεια, ο τρόπος λειτουργίας και η τυχόν αμοιβή 
των μελών της. 

Όταν πρόκειται για πρόχειρο διαγωνισμό, οι επιτροπές 
είναι τριμελείς και συγκροτούνται από υπαλλήλους που 
υπηρετούν με οποιοδήποτε σχέση στον φορέα που εκτε- 
λεί την προμήθεια (άρθρο 45 ΠΔ 173/90). 

ΕΠΙΤΡΟΠΗ ΠΑΡΑΛΑΒΗΣ ΔΙΑΦΟΡΩΝ ΠΡΟΜΗΘΕΙΩΝ 

Για όλες τις προμήθειες ή εργασίες συντάσσεται πρω¬ 
τόκολλο παραλαβής με ημερομηνία αυτήν του Δελτίου 
Αποστολής ή της πραγματοποίησης της εργασίας που 
υπογράφει κατά περίπτωση ως εξής: 

α. Γ ια περιπτώσεις 1 και 2 (άρθρο 1 χωρίς προσφορές 
και με προσφορές μέχρι 300.000) από τον αιτούντα, τον 
Προϊστάμενο ή Διευθυντή του τμήματος και ένα υπάλληλο 
της υπηρεσίας Προμηθειών. 

β. Γ ια την περίπτωση (3) του άρθρου 1 από τον αιτούντα 
προϊστάμενο ένα μέλος της επιτροπής Προμηθειών και 
ένα υπάλληλο της υπηρεσίας Προμηθειών. 

γ. Γ ια την περίπτωση (1) του άρθου 2 (δημόσιος διαγωνι¬ 
σμός) συγκροτείται επιτροπή παραλαβής ταυτόχρονα με 
την απόφαση για προσδιορισμό της ημερομηνίας του δια¬ 
γωνισμού στην οποία συμμετέχουν δύο υπάλληλοι από την 
αιτούσα Δ/νση ώστε να μπορεί να ελέγχει την καταλληλό¬ 
τητα του παραλαμβανομένου και ένας της υπηρεσίας προ¬ 
μηθειών ο οποίος θα προσυπογράφει ως προς την τήρηση 
όλων των διαδικασιών. 

Να ορίζονται επίσης και δύο αναπληρωματικά μέλη 
ώστε να μη προκύπτουν καθυστερήσεις σε περιπτώσεις 
απουσιών. 

Για περιπτώσεις επαναλαμβανομένων αγορών όπως 
απολυμάνσεις, ροκανίδι, οικοδομικά υλικά συντήρησης, 
πολτοποίηση άχρηστου χαρτιού, συντήρηση αριθμομηχα¬ 
νών, γραφομηχανών, κλιματιστικών, αποφράξεις αγωγών, 
για τις οποίες είναι αδύνατη η διενέργεια διαγωνισμού συ- 
νάπτονται ετήσιες συμβάσεις προμηθειών με απόφαση 
του ΔΣ/ΟΔΙΕ και έγκριση της ΓΓΑ κατόπιν προσφορών. 

Άρθρο 38 

ΑΠΟΚΛΕΙΣΜΟΣ ΠΡΟΜΗΘΕΥΤΟΥ 

Με απόφαση του ΟΔΙΕ ύστερα από γνωμοδότηση της 
Επιτροπής προμηθειών, μπορεί να αποκλεισθεί προμη¬ 
θευτής από συγκεκριμένη προμήθεια ή από τις προμή¬ 
θειες του δημοσίου τομέα λόγω ανάρμοστης συμπεριφο¬ 
ράς σε διαδικασία προμήθειας (άρθρο 46 ΠΔ 173/90). 


8508 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 39 

ΑΝΑΘΕΩΡΗΣΗ ΑΠΟΦΑΣΕΩΝ 

1. Ο προμηθευτής μπορεί κατά των αποφάσεων που 
επιβάλλουν κυρώσεις σε βάρος του να υποβάλλει αίτηση 
αναθεώρησης μέσα σε ανατρεπτική προθεσμία τριάντα 
(30) ημερών, από την ημερομηνία της κοινοποίησης της 
σχετικής απόφασης. 


2. Σχετικά με το αίτημα αναθεώρησης αποφασίζει ο 
ΟΔΙΕ ύστερα από γνωμοδότηση της υπηρεσίας Προμη¬ 
θειών. Η απόφαση αυτή είναι τελεσίδικη (άρθρο 47 ΠΔ 
173/90). 

Για κάθε περίπτωση που δεν υπάρχει ρητή διατύπωση 
στον Κανονισμό αυτό, ισχύουν οι ανάλογες διατάξεις του 
ΠΔ 173/90. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 



ΧΡΗΣ ΙΜΕ Σ ΠΛΗ ΡΟ ΦΟΡΙΕΣ 


* Πώληαη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

• Για φωτοαντίγραφα παλαιών τευχών στην οδό ΣολωμοΟ 51 τηλ : 52 48 141 

•Τμήμα πληροφόρηοης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αηοστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » Β’ 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

η) » » » Δελτ. Εμπ.& Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. 8ι Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













